open-index/open-wikipedia-markdown huggingface dataset:
ကထာဝတ္ထုအဋ္ဌကထာ

ကထာဝတ္ထုပါဠိတော်၏ အနက်ကို ဖွင့်ဆိုကြောင်းဖြစ်သောစကား၊ ကထာဝတ္ထုအဋ္ဌကထာ။ (ယင်းအဋ္ဌကထာကို ရှင်မဟာဗုဒ္ဓဃောသ ရေးသားခဲ့သည်၊ အဋ္ဌကထာကျမ်းပြုဆရာ ရှင်မဟာဗုဒ္ဓဃောသသည် အဘိဓမ္မာပါဠိတော် ၇-ကျမ်း၏အဖွင့် အဋ္ဌကထာ ၇-ကျမ်းပင် ရေးသားခဲ့သည်၊ ပဏာမနှင့် နိဂုံးဂါထာများကိုလည်း အဋ္ဌကထာ ၇-ကျမ်းလုံး၌ပင် ထည့်သွင်းသည်၊ ကထာဝတ္ထုအဋ္ဌကထာ၌ကား ပဏာမ နိဂုံးများသာမက ကျမ်းဖြစ်ပေါ်ပုံ နိဒါန်းကိုပါ ရေးသားထည့်သွင်း ခဲ့သည်။ ကျမ်းအမည်နှင့် စပ်၍—

ဓမ္မသင်္ဂဏီ၏ အဋ္ဌကထာကို အဋ္ဌသာလိနီ-အဋ္ဌကထာဟု၎င်း၊ ဝိဘင်းကျမ်း၏ အဋ္ဌကထာကို သမ္မောဟဝိနောဒနီဟု၎င်း မှည့်ခေါ်သည်၊ ကျန်အဋ္ဌကထာ ၅-ကျမ်း၏အမည်ကိုမူ သီးခြားမှည့်ခေါ်ခဲ့ခြင်းမရှိ၊ ထို့ကြောင့် ပါဠိတော်ကျမ်းအမည်ရင်းသို့ လိုက်၍ ဓာတုကထာအဋ္ဌကထာ စသည်ဖြင့်သာ သုံးနှုန်းကြသည်၊ ၎င်းပြင် ဓာတုကထာစသော အဘိဓမ္မာ ၅-ကျမ်း၏ အဋ္ဌကထာ ၅-ကျမ်းကိုလည်း (ဓမ္မသင်္ဂဏီ ဝိဘင်းအဋ္ဌကထာတို့ကဲ့သို့ သီးသန့်ကျမ်းစာအုပ် တအုပ်စီမထားရှိဘဲ) တအုပ်တည်း စုပေါင်း၍ ထားရှိသဖြင့် ယင်းကျမ်း၏ အမည်ကို “ပဉ္စပကရဏအဋ္ဌကထာ (အဋ္ဌကထာ ၅-ကျမ်းတွဲ)” ဟု မှည့်ခေါ်ကြသည်၊ ယင်းကို မြန်မာမှုပြု၍ “ပဉ္စပကြိုဏ်အဋ္ဌကထာ” ဟု ခေါ်ဝေါ်ကြသည်၊ ထို့ကြောင့် ကထာဝတ္ထုအဋ္ဌကထာဟူသည် သီးခြားကျမ်းစာတအုပ်အဖြစ်မရှိဘဲ ပဉ္စပကရဏအဋ္ဌကထာ၌ ပါဝင်နေသော အဋ္ဌကထာတကျမ်းသာ ဖြစ်သည်။) 
### ကိုးကား 
ကဏ္ဍ:အဘိဓမ္မာပိဋကတ်
အညာမြေတပ်ပေါင်းစု

**အညာမြေတပ်ပေါင်းစု** သည် မကွေးတိုင်းဒေသကြီး၊ ပခုက္ကူခရိုင်ကို အခြေပြု၍ စစ်အာဏာရှင်ဆန့်ကျင်ရေး လှုပ်ရှားနေသော ဒေသခံတော်လှန်ရေးတပ်ဖွဲ့များ ပေါင်းစည်းထားသည့် အဖွဲ့အစည်းတစ်ခုဖြစ်သည်။ ၎င်းတို့သည် မကွေးတိုင်းနှင့် စစ်ကိုင်းတိုင်းဒေသကြီးအတွင်းရှိ နယ်မြေများတွင် အဓိက လှုပ်ရှားကြသည်။

## နောက်ခံသမိုင်းကြောင်း 
အညာမြေတပ်ပေါင်းစုကို ၂၀၂၄ ခုနှစ်၊ ဇွန်လ ၁၉ ရက်နေ့တွင် ဒေသခံကာကွယ်ရေးတပ်ဖွဲ့များအကြား ပိုမိုကျစ်လျစ်စွာ ပူးပေါင်းဆောင်ရွက်နိုင်ရန် စတင်ဖွဲ့စည်းခဲ့သည်။ စတင်ဖွဲ့စည်းစဉ်က Myaing Underground Defense Force (MUGDF)၊ James Bond၊ သစ္စာဒေါင်းနီ (TSDNG) နှင့် ဇာမဏီတပ်ဖွဲ့တို့ဖြင့် စတင်ခဲ့သည်။

၂၀၂၅ ခုနှစ်၊ ဒီဇင်ဘာလ ၂ ရက်နေ့တွင် GOD OF MYAING နှင့် EAGLE FIGHTER အဖွဲ့နှစ်ဖွဲ့ ထပ်မံပူးပေါင်းလာသဖြင့် လက်ရှိတွင် တပ်ဖွဲ့ပေါင်း (၇) ဖွဲ့ဖြင့် ဖွဲ့စည်းထားရှိသည်။

## စစ်ရေးလှုပ်ရှားမှုများ 
တပ်ပေါင်းစုဖွဲ့စည်းပြီး ပထမ ၄ လအတွင်း အညာဒေသရှိ စစ်ကောင်စီတပ်စခန်း ၅ ခုနှင့် ပျူစောထီးကျေးရွာများကို သိမ်းပိုက်နိုင်ခဲ့သည်။ အဓိက တိုက်ပွဲများအဖြစ် ကိုင်းတောမရွာရဲစခန်းနှင့် မြိုင်စက်မှု ၂ ရေစက်စခန်း သိမ်းပိုက်မှုများ ပါဝင်သည်။

## တာဝန်ရှိသူများ 
## ကိုးကား 
ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ
ကဏ္ဍ:မြန်မာလက်နက်ကိုင်အဖွဲ့အစည်းများ
၂၀၂၆ ချင်းပြည်နယ်လွှတ်တော် တိုက်ခိုက်ခံရမှု

**၂၀၂၆ ချင်းပြည်နယ်လွှတ်တော် တိုက်ခိုက်ခံရမှု** သည် ၂၀၂၆ ခုနှစ်၊မတ်လ ၂၀ ရက်နေ့တွင် ချင်းပြည်နယ်၊ ဟားခါးမြို့၌ ကျင်းပနေသည့် တတိယအကြိမ် ချင်းပြည်နယ် လွှတ်တော် ပထမပုံမှန်အစည်းအဝေးကို ချင်းလဲန်ကာကွယ်ရေးတပ်ဖွဲ့ (ဟားခါး)(CDF-Hakha)က ဒရုန်းဖြင့် ဗုံးကြဲတိုက်ခိုက်ခဲ့သည့် ဖြစ်စဉ်ဖြစ်သည်။ 

အဆိုပါ တိုက်ခိုက်မှုသည် ၂၀၂၆ ခုနှစ် လွှတ်တော်သက်တမ်းသစ် စတင်သည့်နေ့တွင် တစ်နိုင်ငံလုံးအတိုင်းအတာဖြင့် ကျင်းပခဲ့သည့် တိုင်းဒေသကြီးနှင့် ပြည်နယ်လွှတ်တော် ၁၄ ခုအနက် တစ်ခုတည်းသော တိုက်ခိုက်ခံရသည့် ဖြစ်စဉ်အဖြစ် မှတ်တမ်းဝင်ခဲ့သည်။ 

## ဖြစ်စဉ် 
၂၀၂၆ ခုနှစ်၊ မတ်လ ၂၀ ရက်နေ့တွင် တစ်နိုင်ငံလုံးရှိ တိုင်းဒေသကြီးနှင့် ပြည်နယ်အသီးသီး၌ လွှတ်တော်အစည်းအဝေးများ ကျင်းပခဲ့ရာ ချင်းပြည်နယ်တွင် နယ်မြေလုံခြုံရေး အခြေအနေကြောင့် ဟားခါးမြို့တော်ပြင်ပတွင် နေထိုင်သည့် လွှတ်တော်ကိုယ်စားလှယ်အချို့အား ရဟတ်ယာဉ်ဖြင့် ခေါ်ယူခဲ့ရသည်။  

ဟားခါးမြို့ရှိ ပြည်နယ်အစိုးရအဖွဲ့ရုံး ဝင်းအတွင်းနှင့် ချင်းပြည်နယ်လွှတ်တော် အဆောက်အအုံအနီး၌ အစည်းအဝေး ကျင်းပနေစဉ်အတွင်း CDF-Hakha အဖွဲ့က ဒရုန်းဖြင့် ဗုံး ၆ လုံးခန့် ကြဲချတိုက်ခိုက်ခဲ့သည်။ တိုက်ခိုက်မှုကြောင့် ဗုံးတစ်လုံးမှာ အစိုးရအဖွဲ့ရုံးဝင်းအတွင်း ရပ်နားထားသည့် မော်တော်ယာဉ်တစ်စီးပေါ်သို့ ကျရောက်ခဲ့ပြီး၊ လွှတ်တော်အဆောက်အအုံ၏ မှန်အချို့လည်း ပေါက်ကွဲမှုဒဏ်ကြောင့် ပျက်စီးခဲ့သည်။  

ဤတိုက်ခိုက်မှုကြောင့် လုံခြုံရေးတပ်ဖွဲ့ဝင်တစ်ဦး ဒဏ်ရာရရှိခဲ့သည်။ CDF-Hakha က ၎င်းတို့လက်ချက်ဖြစ်ကြောင်း မတ်လ ၂၁ ရက်နေ့တွင် ရုပ်သံမှတ်တမ်းနှင့်အတူ ထုတ်ပြန်ခဲ့ပြီး မြို့နေပြည်သူများအား လုံခြုံသည့်နေရာတွင် နေထိုင်ရန် သတိပေးခဲ့သည်။

ချင်းလဲန်ကာကွယ်ရေးတပ်ဖွဲ့-ဟားခါး (CDF-Hakha) သည် ချင်းပြည်နယ်မြို့တော် ဟားခါးတွင် အာဏာသိမ်းစစ်ကောင်စီတပ်များကို တိုက်ခိုက်နေသည့် ဒေသန္တရကာကွယ်ရေးတပ်ဖွဲ့ဖြစ်သည်။ 

## တိုက်ခိုက်မှုကြားမှ လွှတ်တော်ကျင်းပနိုင်မှု 
တိုက်ခိုက်မှုများ ဖြစ်ပွားခဲ့သော်လည်း အစည်းအဝေးကို အစီအစဉ်အတိုင်း ဆက်လက်ကျင်းပခဲ့သည်။ နံနက် ၁၀ နာရီတွင် စတင်သည့် အစည်းအဝေး၌ ဒေါက်တာဝုန်ဆွန်းထန် (ဟားခါးမြို့နယ်-၁) ကို သဘာပတိအဖြစ် ရွေးချယ်ခဲ့သည်။

ထို့နောက် အောက်ပါပုဂ္ဂိုလ်များကို ပြည်နယ်လွှတ်တော်၏ တာဝန်ရှိသူများအဖြစ် အတည်ပြု ရွေးကောက်တင်မြှောက်ခဲ့သည် -

## ကိုးကား 
ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)
ကဏ္ဍ:၂၀၂၆
ဆွတ်ဘိုအိဟချိမန်းဂူး

**ဆွတ်ဘိုအိဟချိမန်းဂူး** (壺井八幡宮, Tsuboi Hachimangū) သည် ဂျပန်နိုင်ငံ၊ အိုဆာကာစီရင်စု၊ ဟဘိခိနိုမြို့တွင် ရှိသည့် ရှင်းတိုးနတ်ကျောင်းတော်တစ်ခု ဖြစ်သည်။ ဤကျောင်းတော်သည် ဟချိမန်းနတ်ဘုရားကို ရည်စူးတည်ဆောက်ထားသည့် ဟချိမန်းနတ်ကျောင်းတော် ဖြစ်သည်။ ၁၀၆၃ ခုနှစ်တွင် မိနမိုတိုနော့ယောရိယောရှိသည့် ကျောင်းတော်ကို တည်ဆောက်ခဲ့သည်။ ကျောင်းတော်၏ ပင်မပွဲတော်ကို နှစ်စဉ် မေလ ၁၅ ရက်နေ့တွင် ကျင်းပသည်။

ဆွတ်ဘိုအိဟချိမန်းဂူးသည် "ဂန်းဂျိနတ်ကျောင်းသုံးခု" (源氏三神社, Genji san jinja) တွင် ပါဝင်သည်။

## ပြင်ပလင့်များ
*Official website 

## ကိုးကား
ကဏ္ဍ:ဂျပန်နိုင်ငံရှိ နတ်ကျောင်းများ
ခိဇုဂဝမြို့၊ ကျိုတို

**ခိဇုဂဝမြို့** (木津川市, Kizugawa-shi) သည် ဂျပန်နိုင်ငံ၊ ကျိုတိုစီရင်စု၏ တောင်ပိုင်းတွင်ရှိသည့် မြို့ဖြစ်သည်။ ၂၀၂၃ ခုနှစ်၊ စက်တင်ဘာလတွင် မြို့နေခန့်မှန်းလူဦးရေသည် ၇၉,၈၆၆ ဦး၊ အိမ်ထောင်စု ၃၃၁၈၃ စု ရှိသည်။ လူဦးရေသိပ်သည်းဆမှာ တစ်စတုရန်းမီတာလျှင် လူဦးရေ ၉၄၀ ဦး နေထိုင်ကြသည်။ မြို့၏ စုစုပေါင်းဧရိယာသည် ၈၅.၁၂ စတုရန်းကီလိုမီတာ (၃၂.၈၇ စတုရန်းမိုင်) ရှိသည်။

## ပထဝီသွင်ပြင်
ကျိုတိုစီရင်စု၏ တောင်ပိုင်းနယ်နိမိတ်ဒေသအဖြစ် တည်ရှိသည့် မြို့ဖြစ်သည်။ မြို့၏ အနောက်ဘက်အပိုင်းတွင် ခိဇုဂဝမြစ်သည် ကွေးသွားပြီး မြေပြန့်ဒေသကို ဖြစ်ပေါ်စေသည်။ ထိုမြေပြန့်ဒေသနေရာ၏ အစွန်းပိုင်းတွင် ပြေပြစ်သည့် တောင်ကုန်းများ ရှိသည်။ မြောက်ဘက်နှင့် အရှေ့တောင်ဘက်တို့တွင် တောင်တန်းများ ရှိသည်။ မြို့သည် ကျိုတိုမြို့လယ်နှင့် အိုဆာကာမြို့လယ်တို့မှ ၃၀ မှ ၄၀ ကီလိုမီတာအကွာအဝေးတွင် ရှိသည်။ နာရမြို့လယ်မှ ခန့်မှန်းခြေ ၈ ကီလိုမီတာအကွာတွင် ရှိသည်။
### ဆက်စပ်နေသည့် မြို့များ
ကျိုတိုစီရင်စု
*ခယောတနဘဲမြို့
*ဆိုးရခုဒေသ (ဝဇုခမြို့, ခဆဂိမြို့, အိဒဲမြို့)
နာရစီရင်စု
*နာရမြို့

## ရာသီဥတု
ခိဇုဂဝမြို့သည် နွေရာသီတွင် နွေးထွေးပြီး ဆောင်းရာသီတွင် အေးမြသည်။ ဆောင်းရာသီတွင် နှင်းသည် အနည်းငယ်သာကျဆင်းလေ့ရှိသည်။ နှစ်ပတ်လည် ပျမ်းမျှအပူချိန်သည် ၁၄.၃ ဒီဂရီစင်တီဂရိတ် ရှိသည်။ နှစ်ပတ်လည်ပျမ်းမျှမိုးရေချိန်သည် ၁၃၅၆ မီလီမီတာ ရှိသည်။ စက်တင်ဘာလသည် အစိုစွတ်ဆုံးလ ဖြစ်သည်။ ဩဂုတ်လသည် အပူချိန် အမြင့်ဆုံး ဖြစ်သည်။ ဇန်နဝါရီလသည် အပူချိန် အနိမ့်ဆုံးလဖြစ်ကာ ၃၂.၈ ဒီဂရီစင်တီဂရိတ်ပတ်ဝန်းကျင်ရှိသည်။

## လူဦးရေဆိုင်ရာ
ဂျပန်နိုင်ငံ၏ လူဦးရေစာရင်းအရ ခိဇုဂဝမြို့တွင် လူဦးရေသည် မကြာသေးမီ ဆယ်စုနှစ်ကာလများအတွင်း မြင့်တက်လာသည်။

## ပြင်ပလင့်များ
* Kizugawa City official website 
* Kizugawa City official website 
* Kizugawa City Living Guide

## ကိုးကား
ကဏ္ဍ:ကျိုတိုစီရင်စုရှိ မြို့များ
ပေါင်းလောင်းမြစ်

**ပေါင်းလောင်းမြစ်** () သည် မြန်မာနိုင်ငံ အလယ်ပိုင်းရှိ စစ်တောင်းမြစ်၏ လက်တက်တစ်ခုဖြစ်သည်။ ရှမ်းရိုးမတွင် မြစ်ဖျားခံကာ နေပြည်တော် ဇေယျာသီရိမြို့နယ်ကို ဖြတ်သန်းစီးဆင်းသည်။မြစ်အောက်ပိုင်းတွင် ဆင်သေချောင်း၊ ငလိုက်ချောင်းတို့နှင့် ပေါင်းဆုံကာ စစ်တောင်းမြစ်အဖြစ် မုတ္တမပင်လယ်ကွေ့သို့ စီးဝင်သည်။

## ဆည်များနှင့် ရေအားလျှပ်စစ် 
မြစ်အတွင်း ရေအားလျှပ်စစ်စီမံကိန်း သုံးခု တည်ဆောက်ထားလျက်ရှိသည်။ 

## စီးပွားရေးနှင့် လူမှုအကျိုးကျေးဇူးများ 
ပေါင်းလောင်းတမံတည်ဆောက်ပြီးနောက် ပျဉ်းမနားမြို့နယ်၊ ဇီးဖြူပင်ရွာအနီးတွင် ရေလွှဲဆည် တည်ဆောက်ကာ စိုက်ပျိုးရေပေးဝေနိုင်ခဲ့သည်။မြစ်ကမ်းတစ်လျှောက် အပန်းဖြေစခန်း ၉ ခု ပေါ်ပေါက်လာပြီး ဒေသဖွံ့ဖြိုးတိုးတက်မှုကို အထောက်အကူပြုလျက်ရှိသည်။

## ကိုးကား 
## ပြင်ပလင့်ခ်များ 
· အထက်ပေါင်းလောင်း ရေအားလျှပ်စစ် – Global Energy Observatory]
· ပေါင်းလောင်းဆည်၏ အကျိုးကျေးဇူးများ
အလယ်ပေါင်းလောင်း တာတမံ

**အလယ်ပေါင်းလောင်း တာတမံ** သည်နေပြည်တော် ပျဉ်းမနားမြို့၏ အရှေ့မြောက်ဘက် ၂၀ မိုင်ခန့်အကွာ ပေါင်းလောင်းမြစ်ပေါ်တွင် အကောင်အထည်ဖော် တည်ဆောက်လျက်ရှိ သော တတိယအကြိမ်မြောက် တာတမံလည်းဖြစ်သည်။ အလယ်ပေါင်းလောင်းတာတမံ တည်ဆောက်ရေးလုပ်ငန်းများကို ၂၀၁၄-၂၀၁၅ ဘဏ္ဍာနှစ်တွင် စတင်ခဲ့သည်။စုစုပေါင်းစက်တပ်ဆင်အင်အား ၁၆၆ မဂ္ဂါဝပ်ရှိ ဓာတ်အားပေးစက်ရုံ တပ်ဆင်တည်ဆောက်ကာ နှစ်စဉ်ပျမ်းမျှလျှပ်စစ်ဓာတ်အား ကီလိုဝပ်နာရီသန်းပေါင်း ၅၉၂ သန်းထုတ်လုပ်မည်ဖြစ်ပြီး စီမံကိန်း ပြီးစီးပါက ၂၀၂၆-၂၀၂၇ ခုနှစ်တွင် စတင်လည်ပတ်မည်ဖြစ်ကြောင်း လျှပ်စစ်နှင့်စွမ်းအင်ဝန်ကြီးဌာနက ထုတ်ပြန်ထားသည်။

## ကိုးကား
ဘိုဘိုသန့်ဇင်

**ဘိုဘိုသန့်ဇင်** (၁၁ မေ ၁၉၈၆ မွေးဖွား) သည် မြန်မာနိုင်ငံသား ခေတ်ပြိုင်စာရေးဆရာတစ်ဦးဖြစ်ပြီး ၎င်း၏ ဝတ္ထုတိုများနှင့် လုံးချင်းဝတ္ထုများကြောင့် လူသိများသည်။ 

သူသည် မြန်မာ့နွေဦးတော်လှန်ရေး၏ ထင်ရှားသော ခေါင်းဆောင်တစ်ဦးဖြစ်ကာ လက်ရှိတွင် အညာမြေတပ်ပေါင်းစု၏ ပြန်ကြားရေးတာဝန်ခံနှင့် ပြောရေးဆိုခွင့်ရှိသူအဖြစ် တာဝန်ထမ်းဆောင်နေသူ ဖြစ်သည်။

## စာပေဘဝ 
ဘိုဘိုသန့်ဇင်သည် ၂၀၁၇ ခုနှစ်တွင် မြန်မာနိုင်ငံ၏ ထင်ရှားသော ရုပ်စုံမဂ္ဂဇင်းတစ်စောင်ဖြစ်သည့် *ရွှေအမြုတေ မဂ္ဂဇင်း* ၏ "ရွှေအသစ်" ကဏ္ဍမှတစ်ဆင့် စာပေနယ်သို့ စတင်ရောက်ရှိလာခဲ့သည်။ ထိုနှစ်မှစ၍ ရွှေအမြုတေတွင် ပင်တိုင်ကလောင်ရှင်အဖြစ် လုပ်ကိုင်ခဲ့ပြီး ခေတ်ရနံ့၊ ငွေတာရီ၊ မဟေသီ၊ ကာလာရိန်းဘိုးနှင့် ကျေးရွှေတမာ စသည့် မဂ္ဂဇင်းများတွင် ဝတ္ထု၊ ဆောင်းပါးနှင့် အက်ဆေးများစွာ ရေးသားခဲ့သည်။

၂၀၂၁ ခုနှစ်၊ ဇွန်လတွင် ပခုက္ကူ-ကလေး မီးရထားလမ်း၌ အဓမ္မလုပ်အားပေးစေခိုင်းခံရသည့် အကြောင်းအရာကို နောက်ခံထားသည့် *အမှောင်နဲ့ မလွတ်တဲ့ ကြယ်တွေ* လုံးချင်းဝတ္ထုကို စတင်ထုတ်ဝေခဲ့သည်။ ၂၀၂၂ ခုနှစ်၊ မတ်လတွင် ထိုင်းနှင့် မလေးရှားသို့ သွားရောက်လုပ်ကိုင်ကြသည့် ရွှေ့ပြောင်းလုပ်သားများအကြောင်း နောက်ခံထားသည့် *မိုးမိနေတဲ့ ထီးကလေးတွေ* ကို ထုတ်ဝေခဲ့သည်။ ထိုနှစ်မှာပင် *တဖြည်းဖြည်းနှင့် ကြွေ* မဂ္ဂဇင်းဝတ္ထုတိုများ စုစည်းမှုကိုလည်း ထုတ်ဝေခဲ့သည်။

၂၀၂၅ ခုနှစ်တွင် CRPH က ကျင်းပသော ဒေါ်အောင်ဆန်းစုကြည်၏ အသက် ၈၀ ပြည့် မွေးနေ့အထိမ်းအမှတ် ဝတ္ထုပြိုင်ပွဲတွင် *ညှာရွှေတစ်ခက် ကြွေရက်စော* ဝတ္ထုဖြင့် ပထမဆု ရရှိခဲ့သည်။ ၎င်း၏ အခြားထင်ရှားသော လက်ရာတစ်ခုမှာ *ခတ်ကျွဲ* ဝတ္ထုဖြစ်သည်။

## တော်လှန်ရေး လှုပ်ရှားမှု 
၂၀၂၁ ခုနှစ် မြန်မာနိုင်ငံ စစ်အာဏာသိမ်းပြီးနောက်တွင် ဘိုဘိုသန့်ဇင်သည် စစ်အာဏာရှင်ဆန့်ကျင်ရေး ခုခံတော်လှန်စစ်အတွင်း ဒေသအခြေစိုက် ဇာမဏီပြောက်ကျားတပ်ဖွဲ့ ကို ဦးဆောင်ခဲ့သည်။ ၂၀၂၄ ခုနှစ်၊ ဇူလိုင်လ ၁၂ ရက်နေ့တွင် ၎င်းဦးဆောင်သော ဇာမဏီတပ်ဖွဲ့ အပါအဝင် ဒေသအခြေစိုက် ပြည်သူ့ကာကွယ်ရေးအဖွဲ့ (၄) ဖွဲ့ ပူးပေါင်းကာ အညာမြေတပ်ပေါင်းစု ကို ဖွဲ့စည်းခဲ့သည်။

ဘိုဘိုသန့်ဇင်သည် စီဂျေပလက်ဖောင်း (CJ Platform) နှင့် သီးသန့်အင်တာဗျူးတွင် ပြောကြားချက်အရ တပ်ပေါင်းစုကို ၂၀၂၄ ဇူလိုင်တွင် တရားဝင်ကြေညာခဲ့သော်လည်း မြေပြင်၌ နှစ်လခန့်ကတည်းက မဟာမိတ်အဖြစ် ပူးပေါင်းကာ စစ်ရေးမစ်ရှင် (၆) ခုခန့် ဖော်ဆောင်ခဲ့ကြောင်း သိရသည်။ ၎င်းသည် လက်ရှိတွင် အညာမြေတပ်ပေါင်းစု၏ အဓိက သတင်းနှင့် ပြန်ကြားရေးတာဝန်ခံအဖြစ် တာဝန်ထမ်းဆောင်လျက်ရှိသည်။

## ကိုးကား 
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:၁၉၈၆ မွေးဖွားသူများ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ့နွေဦးတော်လှန်ရေးတွင် ပါဝင်သူများ
ခမိရှိချိခန်း

**ခမိရှိချိခန်း**  (上七軒) သည် ဂျပန်နိုင်ငံ၊ ကျိုတိုမြို့၏ အနောက်မြောက်ဘက်တွင်ရှိသည့် အရပ်ဒေသ ဖြစ်သည်။ ကျိုတိုမြို့တွင် ရှေးအကျဆုံး ဟနမိချိ (ဂဲရှရပ်ကွက်) လည်း ဖြစ်သည်။ ခိတနိုတန်းမန်းဂူးနတ်ကျောင်း၏ အရှေ့ဘက်တွင် ရှိသည်။ ခမိရှိချိခန်း၏ အဓိပ္ပါယ်မှာ "မြင့်မြတ်သည့်အိမ် ခုနစ်ခု" ဟု အဓိပ္ပါယ်ရသည်။ မုရိုမချိခေတ်ကာလ (၁၃၃၃ - ၁၅၇၃) တွင် ခိတနိုနတ်ကျောင်းကို ပြန်လည်တည်ဆောက်သည့်အခါတွင် ကျန်ရှိနေသည့် ပစ္စည်းများဖြင့် တည်ဆောက်ထားသည့် လက်ဖက်ရည်ဆိုင်ခုနစ်ခု ရှိခဲ့ရာမှ ဤအမည်တွင်ခဲ့ခြင်း ဖြစ်သည်။

ခမိရှိချိခန်းသည် နိရှိဂျင်းအရပ်တွင် တည်ရိသည်။ နိရှိဂျင်းအရပ်သည် ရိုးရာလက်လုပ်အထည်အလိပ်လုပ်ငန်းဖြင့် ထင်ရှားသည်။ ခမိဂယောရပ်ကွက်၏ တိတ်ဆိတ်သည့် လမ်းများတွင် "အိုချယ" ဟုခေါ်သည့် လက်ဖက်ရည်ဆိုင်နှင့် "အိုခိယ" ဟု ခေါ်သည့် ဂဲရှများဖြင့် ဖျော်ဖြေတင်ဆက်သည့် သစ်သားအဆောက်အဦများ ရှိသည်။ အခြားသော အရပ်ဒေသများနှင့်မတူသည်မှာ ခမိရှိချိခန်းသည် ကျိုတိုမြို့လယ်မှ အလှမ်းကွာသည့် နေရာတွင် ရှိနေခြင်း ဖြစ်သည်။ ထို့အတွက်ကြောင့် တိတ်ဆိတ်ငြိမ်သက်ပြီး ခရီးသွားများကို အနည်းငယ်သာ ဆွဲဆောင်ထားနိုင်သည်။ ခမိရှိချိခန်းတွင် လက်ဖက်ရည်ဆို်င် ၁၁ ခု ရှိပြီး၊ ၎င်းတို့တွင် ဧည့်သည်များကို ဧည့်ခံဖျော်ဖြေသည့် ဂဲရှအရေအတွက်သည် ၂၅ ဦးခန့် ရှိသည်။

## ပွဲတော်များ
### ဘိုင်းခဆိုင်
ဖေဖော်ဝါရီလ ၂၅ ရက်နေ့တွင် "ဘိုင်းခဆိုင်" (梅花祭) ဟုခေါ်သည့် ဆီးသီးပန်းပွင့်ပွဲတော်ကို ခိတနိုတန်းမန်းဂူးတွင် ကျင်းပသည်။ ပွဲတော်တွင် လက်ဖက်ရည်အခမ်းအနား (野点, nodate) ဖြင့် စတင်သည်။ ၎င်းပွဲတော်တွင် "ဝဂရှိ" ဟုခေါ်သည့် ရိုးရာမုန့်များကို ဂဲရှနှင့် မိုင်ခိုများမှ ဧည့်သည် ၃၀၀၀ သို့ ဧည့်ခံကျွေးမွေးကြသည်။

## ပြင်ပလင့်များ
*Kamishichiken maiko **Ichimame**'s blog
*Asahi Shimbun: Hits keep coming for Web-savvy 'maiko'
*Daily Yomiuri: Kyoto's maiko promote culture via Web
*Kitano Tenman-gū (北野天満宮)
*Nakazato Ochaya, operated by the Kamishichiken geiko **Naosuzu**
*Flower Towns and Maiko

## ကိုးကား
ကဏ္ဍ:ကျိုတိုမြို့ရှိ ခရီးသွားနေရာများ
ခဲအိဟိုခုမြို့၊ ကျိုတို

**ခဲအိဟိုခုမြို့** (京北町, Keihoku-chō) သည် ဂျပန်နိုင်ငံ၊ ကျိုတိုစီရင်စု၊ ခိတခုဝဒဒေသတွင်ရှိသည့် မြို့တစ်ခု ဖြစ်သည်။ ဤမြို့သည် ကျိုတိုစီရင်စုရှိ မြို့နှင့် ရွာများထဲတွင် ဒုတိယမြောက်အကြီးဆုံး ဖြစ်သည်။ မြို့သည် တန်းဘကုန်းပြင်မြင့်တွင် လုံးလုံးလျားလျား တည်ရှိနေသည်။ မြို့သည် တောင်များဖြင့် ဝန်းရံထားသည်။ နွေရာသီသည် အေးမြပြီး၊ ဆောင်းရာသီသည် ချမ်းအေးသည်။

မြို့၏ ၉၀ ရာခိုင်နှုန်းသည် သစ်တောများ ဖုံးလွှမ်းနေသည်။ ခဲအိဟိုခုမြို့တွင် အဓိကကျသည့် သစ်ထုတ်လုပ်ရေးလုပ်ငန်းများ ရှိသည်။ ဂျပန်နိုင်ငံ၏ မြို့တော်ကို "ဟဲအိအန်း - ခယော" အဖြစ် တည်ဆောက်စဉ်ကာဖြစ်သည့် ၇၉၄ ခုနှစ်မှ ၁၈၆၈ ခုနှစ်အထိ ခဲအိဟိုခမြို့မှ တင်သွင်းသည့် သစ်များကို များပြားစွာ မှီခိုသုံးစွဲခဲ့ရသည်။ ဒေသခံရွာသားများနှင့် သစ်ထုတ်လုပ်သူများသည် သစ်သားများကို ကျိုတိုမြို့သို့ သယ်ဆောင်ရာတွင်  ခဆွတ်ရမြစ်ကို အသုံးပြုခဲ့ကြသည်။

၂၀၀၃ ခုနှစ်တွင် မြို့နေခန့်မှန်းလူဦးရေသည် ၆၃၆၂ ဦးရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၂၉.၂၃ ဦး ရှိသည်။ မြို့၏ စုစုပေါင်းဧရိယာမှာ ၂၁၇.၆၈ စတုရန်းကီလိုမီတာ ရှိသည်။ 

၂၀၀၅ ခုနှစ်၊ ဧပြီလ ၁ ရက်နေ့တွင် ကျိုတိုမြို့ကို ချဲ့ထွင်သည့်အနေဖြင့် ခဲအိဟိုခုမြို့ကို ပေါင်းစည်းခဲ့သည်။ ခဲအိဟိုခုမြို့သည် အုခယောရပ်ကွက်နှင့် ပေါင်းစည်းသွားခဲ့ပြီး ယခင်ကဲ့သို့ သီးခြားမြို့တစ်ခုအဖြစ် မတည်ရှိတော့ပေ။

## ကိုးကား
ဝဇုခမြို့

**ဝဇုခမြို့** (和束町, Wazuka-chō) သည် ဂျပန်နိုင်ငံ၊ ကျိုတိုစီရင်စု၊ ဆိုးရခုဒေသတွင်ရှိသည့် မြို့တစ်ခု ဖြစ်သည်။ ၂၀၂၃ ခုနှစ်၊ ဧပြီလ ၁ ရက်နေ့တွင် မြို့၏ ခန့်မှန်းလူဦးရေသည် ၃၅၇၁ ဦးရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၅၄ ဦး နေထိုင်ကြသည်။ မြို့၏ စုစုပေါင်းဧရိယာသည် ၆၄.၉၃ စတုရန်းကီလိုမီတာ ရှိသည်။

## ပထဝီသွင်ပြင်
ဝဇုခမြို့သည် ကျိုတိုစီရင်စုမှ ဝေးကွာပြီး အရှေ့တောင်ဘက်တွင် တည်ရှိသည်။

### ဆက်စပ်နေသည့် မြို့များ
ကျိုတိုစီရင်စု
*ခိဇုဂဝမြို့
*ဆိုးရခုဒေသ (ခဆဂိမြို့・မိနမိယမရှိရိုရွာ)
*ဆွတ်ဇုခိဒေသ (အိဒဲမြို့・အုဂျိတဝရမြို့)
;ရှိဂစီရင်စု
*ခိုးခမြို့

## ရာသီဥတု
ဝဇုခမြို့သည် နွေရာသီတွင် နွေးထွေးပြီး၊ ဆောင်းရာသီတွင် အေးမြသည်။ ဆောင်းရာသီတွင် နှင်းအနည်းငယ်ကျဆင်းသည်။ နှစ်ပတ်လည်ပျမ်းမျှအပူချိန်သည် ၁၃.၇ ဒီဂရီစင်တီဂရိတ် ရှိသည်။ နှစ်ပတ်လည် မိုးရေချိန်မှာ ၁၄၃၉ မီလီမီတာ ဖြစ်သည်။ စက်တင်ဘာလသည် အစိုစွတ်ဆုံးလ ဖြစ်သည်။ ဩဂုတ်လသည် အပူချိန်အမြင့်ဆုံးဖြစ်ကာ ၂၅.၇ ဒီဂရီစင်တီဂရိတ်ပတ်ဝန်းကျင်ရှိသည်။ ဇန်နဝါရီလသည် အပူချိန်အနိမ့်ဆုံးဖြစ်ပြီး ၂.၁ ဒီဂရီစင်တီဂရိတ်ပတ်ဝန်းကျင် ရှိသည်။

## လူဦးရေဆိုင်ရာ
ဂျပန်နိုင်ငံလူဦးရေစာရင်းအရ ဝဇုခမြို့၏ လူဦးရေသည် မကြာသေးမီဆယ်စုနှစ်များအတွင်း ကျဆင်းလျက်ရှိသည်။

## သမိုင်းကြောင်း
ဝဇုခမြို့ဧရိယာသည် ရှေးခေတ်ယမရှိရိုတိုင်းပြည်၏ အစိတ်အပိုင်းဖြစ်ခဲ့သည်။ အဲဒိုခေတ်တွင် ဘုရင့်မိသားစုအပိုင်နေရာ ဖြစ်ခဲ့သည်။ ၁၉၅၄ ခုနှစ်၊ ဒီဇင်ဘာလ ၁၅ ရက်နေ့တွင် နိရှိဝဇုခ၊ နခဝဇုခနှင့် ဟိဂရှိဝဇုခမြို့များကို ပေါင်းစပ်ကာ "ဝဇုခမြို့" အဖြစ် ဖွဲ့စည်းခဲ့သည်။

## ရုပ်ပုံများ

Wazuka town japan.jpg|ဝဇုခမြို့ရှိ လယ်ကွင်းများ
Kebon teh.jpg|လက်ဖက်စိုက်ခင်းများ
Wazuka,KyotoIMG 1403.jpg|လက်ဖက်စိုက်ခင်းများ
Wazukatown center area.JPG|မြို့လယ်နေရာ
Wazuka,KyotoIMG 1469.jpg|Syohoujisan တောင်
Asakasinnou tomb01.jpg|Asakasinnou tomb
Wazuka Magaibutsu.JPG|Wazuka Magaibutsu
Kontaiji Temple Goma Houyou 20130901.jpg|Kontaiji Temple Goma Houyou
Sikyakumon.jpg|Syohoji temple
Sakajirikofun.jpg|Sakajiri Tomb No1
SakajiriNO2.jpg|Sakajiri Tomb No2 entrance

## ပြင်ပလင့်များ
## ကိုးကား
ကဏ္ဍ:ကျိုတိုစီရင်စုရှိ မြို့များ
ပေါင်းလောင်းတောင် (မွန်ပြည်နယ်)

**ပေါင်းလောင်းတောင်** သည် မြန်မာနိုင်ငံ၊ မွန်ပြည်နယ်၊ ကျိုက်ထိုမြို့နယ် ၊ ကင်မွန်းစခန်း အနီးတွင် တည်ရှိသော တောင်တစ်ခုဖြစ်သည်။ပေါင်းလောင်းတောင်ထိပ်တွင် ဆံတော်ရှင် ကျိုက်ထီးရိုးစေတီတော် ကို တည်ထားကိုးကွယ်ထားသည်။ပေါင်းလောင်းတောင်၏ အနီးတစ်ဝိုက်တွင် ကျိုက်ထီးရိုး တောရိုင်းတိရစ္ဆာန် ဘေးမဲ့တော တည်ရှိသည်။ ၂၀၀၁ ခုနှစ်တွင် စတင်သတ်မှတ်ခဲ့ပြီး ဧရိယာ ၁၅၆.၂၁ စတုရန်းကီလိုမီတာ (၆၀.၃၁ စတုရန်းမိုင်) ကျယ်ဝန်းသည်။ ဤဘေးမဲ့တောတွင် ကျားသစ်၊ ဆီးရိုးတောဆိတ်၊ တောင်ဆိတ်နီ စသည့် ရှားပါးတိရစ္ဆာန်များ ကျက်စားလျက်ရှိသည်။ ဘုရားဖူးများနှင့် ခရီးသွားများ နှစ်စဉ် လာရောက်လေ့ရှိပြီး သဘာဝထိန်းသိမ်းရေး လုပ်ငန်းများကိုလည်း ဆောင်ရွက်လျက်ရှိသည်။

## ကိုးကား
အောင်ကျော်မိုး

**ဦးအောင်ကျော်မိုး** (၁၉၆၄ ဖွား) သည် မြန်မာနိုင်ငံသား နိုင်ငံရေးသမားနှင့် တပ်မတော်အရာရှိဟောင်း တစ်ဦးဖြစ်သည်။ ၎င်းသည် လက်ရှိတွင် မန္တလေးတိုင်းဒေသကြီးလွှတ်တော်၏ တတိယမြောက် ဥက္ကဋ္ဌအဖြစ် တာဝန်ထမ်းဆောင်နေပြီး၊ မိတ္ထီလာမြို့နယ် မဲဆန္ဒနယ်အမှတ် (၁) မှ ရွေးကောက်တင်မြှောက်ခံထားရသော တိုင်းဒေသကြီး လွှတ်တော်ကိုယ်စားလှယ် ဖြစ်သည်။ 

၎င်းသည် ယခင်က မန္တလေးတိုင်းဒေသကြီးအစိုးရအဖွဲ့တွင် လုံခြုံရေးနှင့် နယ်စပ်ရေးရာဝန်ကြီးအဖြစ် တာဝန်ထမ်းဆောင်ခဲ့သူဖြစ်ပြီး၊ လက်ရှိတွင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ၏ ဗဟိုအလုပ်အမှုဆောင်နှင့် မန္တလေးတိုင်းဒေသကြီး ပါတီဥက္ကဋ္ဌ တာဝန်များကိုပါ ပူးတွဲထမ်းဆောင်လျက်ရှိသည်။

## အစောပိုင်းဘဝနှင့် ပညာရေး 
ဦးအောင်ကျော်မိုးကို ၁၉၆၄ ခုနှစ်တွင် မိတ္ထီလာမြို့၌ မွေးဖွားခဲ့သည်။ ၎င်းသည် စစ်တက္ကသိုလ် အပတ်စဉ် (၂၆) (DSA-26) သို့ တက်ရောက်အောင်မြင်ခဲ့ပြီး တပ်မတော်တွင် တာဝန်ထမ်းဆောင်စဉ် ကိုယ်ပိုင်အမှတ် ကြည်း ၁၈၇၉၉ ဖြင့် ဗိုလ်မှူးကြီးအဆင့်အထိ တာဝန်ထမ်းဆောင်ခဲ့သည်။

## နိုင်ငံရေးဖြတ်သန်းမှု 
### အစိုးရအဖွဲ့နှင့် လွှတ်တော်ကိုယ်စားလှယ်ဘဝ (၂၀၁၁–၂၀၂၁) 
ဦးအောင်ကျော်မိုးသည် ၂၀၁၁ ခုနှစ် ဇန်နဝါရီ ၂၀ ရက်တွင် ပြည်ထောင်စုရွေးကောက်ပွဲကော်မရှင်၏ ကြေညာချက်အမှတ် (၃/၂၀၁၁) ဖြင့် မန္တလေးတိုင်းဒေသကြီးလွှတ်တော်၏ တပ်မတော်သားလွှတ်တော်ကိုယ်စားလှယ်အဖြစ် အမည်စာရင်း တင်သွင်းခြင်း ခံခဲ့ရသည်။ ၂၀၁၁ ခုနှစ် ဇန်နဝါရီ ၃၁ ရက်တွင် စတင်ကျင်းပသည့် ပထမအကြိမ် မန္တလေးတိုင်းဒေသကြီးလွှတ်တော်သို့ တက်ရောက်ခဲ့ပြီး၊ ၂၀၁၁ ခုနှစ် မတ်လ ၃၀ ရက်တွင် မန္တလေးတိုင်းဒေသကြီးအစိုးရအဖွဲ့၏ လုံခြုံရေးနှင့် နယ်စပ်ရေးရာဝန်ကြီး အဖြစ် ခန့်အပ်ခြင်း ခံခဲ့ရသည်။

၂၀၁၅ ခုနှစ် အထွေထွေရွေးကောက်ပွဲတွင် ဝင်ရောက်ယှဉ်ပြိုင်ရန်အတွက် ၂၀၁၅ ခုနှစ် ဩဂုတ်လတွင် တပ်မတော်မှ အငြိမ်းစားယူခဲ့သည်။ ၎င်း၏နေရာတွင် ဗိုလ်မှူးကြီး မျိုးမင်းအောင် (ကြည်း ၂၁၆၅၈) က အစားထိုးဝင်ရောက်ခဲ့ပြီး ၂၀၁၅ ခုနှစ် ဩဂုတ်လ ၂၀ ရက်နေ့တွင် လွှတ်တော်က အတည်ပြုခဲ့သည်။  ၂၀၁၅ ခုနှစ် အထွေထွေရွေးကောက်ပွဲတွင် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီကို ကိုယ်စားပြု၍ မိတ္ထီလာမြို့နယ် မဲဆန္ဒနယ်အမှတ် (၁) မှ ဝင်ရောက်ယှဉ်ပြိုင်ခဲ့ရာ ခိုင်လုံမဲ ၄၈,၃၆၀ မဲ (၅၃.၇၇%) ရရှိခဲ့ပြီး အမျိုးသားဒီမိုကရေစီအဖွဲ့ချုပ် ကိုယ်စားလှယ် ဦးတင်ကိုကိုအား မဲအရေအတွက် ၁၉,၂၈၁ မဲအကွာဖြင့် အနိုင်ရကာ ဒုတိယအကြိမ် တိုင်းဒေသကြီးလွှတ်တော် ကိုယ်စားလှယ် ဖြစ်လာခဲ့သည်။

### လွှတ်တော်ဥက္ကဋ္ဌဘဝ (၂၀၂၆–လက်ရှိ) 
၎င်းသည် ၂၀၂၅-၂၀၂၆ အထွေထွေရွေးကောက်ပွဲတွင် မိတ္ထီလာမြို့နယ် မဲဆန္ဒနယ်အမှတ် (၁) မှပင် ထပ်မံဝင်ရောက်ယှဉ်ပြိုင်ခဲ့ရာ ခိုင်လုံမဲ ၇၅,၆၇၇ မဲ (၅၄.၆၂%) ဖြင့် ထပ်မံအနိုင်ရရှိခဲ့သည်။ ၂၀၂၆ ခုနှစ် မတ်လ ၂၀ ရက်နေ့တွင် ကျင်းပသည့် တတိယအကြိမ် မန္တလေးတိုင်းဒေသကြီးလွှတ်တော် အစည်းအဝေးတွင် ဦးအောင်ကျော်ဦး၏ နေရာတွင် လွှတ်တော်ဥက္ကဋ္ဌအဖြစ် ရွေးကောက်တင်မြှောက်ခြင်း ခံခဲ့ရသည်။

## ပါတီတာဝန်များ 
ဦးအောင်ကျော်မိုးသည် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီတွင် ၂၀၁၅ ခုနှစ်မှ ၂၀၂၂ ခုနှစ်အထိ မန္တလေးတိုင်းဒေသကြီး ပါတီအတွင်းရေးမှူးအဖြစ် တာဝန်ထမ်းဆောင်ခဲ့သည်။ ၂၀၂၂ ခုနှစ်မှ စတင်ကာ လက်ရှိအချိန်ထိ မန္တလေးတိုင်းဒေသကြီး ပါတီဥက္ကဋ္ဌ တာဝန်နှင့် ပြည်ခိုင်ဖြိုးပါတီ ဗဟိုအလုပ်အမှုဆောင် (CEC) တာဝန်များကို ထမ်းဆောင်လျက်ရှိသည်။

## ပုဂ္ဂိုလ်ရေးဘဝ 
၎င်း၏ဇနီးမှာ ဒေါ်ချယ်ရီစိုးသိန်း ဖြစ်ပြီး သားတစ်ဦးနှင့် သမီးတစ်ဦး ထွန်းကားခဲ့သည်။

## ကိုးကား 
ကဏ္ဍ:၁၉၆၄ မွေးဖွားသူများ
ကဏ္ဍ:မြန်မာ့နိုင်ငံရေးသမားများ
ကဏ္ဍ:မန္တလေးတိုင်းဒေသကြီးလွှတ်တော် ဥက္ကဋ္ဌများ
ကဏ္ဍ:မန္တလေးတိုင်းဒေသကြီးအစိုးရအဖွဲ့ ဝန်ကြီးများ

ကဏ္ဍ:စစ်တက္ကသိုလ် ကျောင်းဆင်းများ
မိနမိယမရှိရိုရွာ၊ ကျိုတို

**မိနမိယမရှိရိုရွာ**  (南山城村, Minamiyamashiro-mura) သည် ဂျပန်နိုင်ငံ၊ ကျိုတိုစီရင်စု၊ ဆိုးရခုဒေသတွင်ရှိသည့် ရွာဖြစ်သည်။ ၂၀၂၃ ခုနှစ်၊ ဇူလိုင်လ ၁ ရက်နေ့တွင် ရွာ၏ ခန့်မှန်းလူဦးရေသည် ၂၄၇၂ ဦး၊ အိမ်ထောင်စု ၁၂၁၉ ခု ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၃၉ ဦး နေထိုင်သည်။ ရွာ၏ စုစုပေါင်းဧရိယာသည် ၆၄.၁၁ စတုရန်းကီလိုမီတာ (၂၄.၇၅ စတုရန်းမိုင်) ရှိသည်။

## ပထဝီသွင်ပြင်
မိနမိယမရှိရို သည် ကျိုတိုစီရင်စု၏ အရှေ့တောင်ဘက် အလှမ်းကွာသည့် နေရာတွင် ရှိသည်။ ခိဇုမြစ်သည် ရွာကို ဖြတ်သန်းစီးဆင်းလျက်ရှိသည်။

### ဆက်စပ်နေသည့် မြို့များ
ကျိုတိုစီရင်စု
*ဆိုးရခုဒေသ (ခဆဂိမြို့・ဝဇုခမြို့)
မိအဲခရိုင်
*အိဂမြို့
နာရခရိုင်
*နာရမြို့
ရှိဂခရိုင်
*ခိုးခမြို့

## ရာသီဥတု
မိနမိယမရှိရိုရွာ သည် နွေရာသီတွင် နွေးထွေးပြီး၊ ဆောင်းရာသီတွင် အေးမြသည်။ ဆောင်းရာသီတွင် နှင်းသည် အနည်းငယ်ကျဆင်းလေ့ရှိသည်။ နှစ်ပတ်လည် ပျမ်းမျှအပူချိန်သည် ၁၃.၅ ဒီဂရီစင်တီဂရိတ် ရှိသည်။ နှစ်ပတ်လည်မိုးရေချိန်မှာ ၁၄၃၉ မီလီမီတာ ရှိသည်။ စက်တင်ဘာလသည် အစိုစွတ်ဆုံးလ ဖြစ်သည်။ ဩဂုတ်လသည် အပူချိန် ၂၅.၅ ဒီဂရီစင်တီဂရိတ်ပတ်လည်ရှိကာ အပူဆုံးလ ဖြစ်သည်။ ဇန်နဝါရီလသည် အပူချိန် ၁.၉ ဒီဂရီစင်တီဂရိတ်ပတ်ဝန်းကျင်ရှိကာ အအေးဆုံးလ ဖြစ်သည်။

## လူဦးရေဆိုင်ရာ
ဂျပန်နိုင်ငံ၏ လူဦးရေစာရင်းအရ မိနမိယမရှိရိုရွာ၏ လူဦးရေသည် မကြာသေးမီ ဆယ်စုနှစ်များအတွင်း ကျဆင်းလျက်ရှိသည်။

## ပြင်ပလင့်များ
*
*Minamiyamashiro official website 

## ကိုးကား
ခုမိယမမြို့၊ ကျိုတို

**ခုမိယမမြို့** (久御山町, Kumiyama-chō) သည် ဂျပန်နိုင်ငံ၊ ကျိုတိုစီရင်စု၊ ခုဆဲဒေသတွင်ရှိသည့် မြို့တစ်ခု ဖြစ်သည်။ ၂၀၂၃ ခုနှစ်၊ ဩဂုတ်လ ၁ ရက်နေ့တွင် မြို့နေခန့်မှန်းလူဦးရေသည် ၁၅,၄၄၄ ဦး၊ အိမ်ထောင်စု ၇၃၅၃ ခု ရှိသည်။ မြို့၏ လူဦးရေသိပ်သည်းဆသည် တစ်စတုရန်းကီလိုမီတာလျှင် ၁၁၀၀ ဦး နေထိုင်ကြသည်။ မြို့၏ စုစုပေါင်းဧရိယာသည် ၁၃.၈၆ စတုရန်းကီလိုမီတာ (၅.၃၅ စတုရန်းမိုင်) ရှိသည်။

## ပထဝီသွင်ပြင်
ခုမိယမမြို့သည် ကျိုတိုစီရင်စု၏ အရှေ့တောင်ဘက်တွင် ရှိသည်။

### ဆက်စပ်နေသည့်မြို့များ
ကျိုတိုစီရင်စု
*ဂျောယောမြို့
*ကျိုတိုမြို့
*ဆွတ်ဇုခိဒေသ (အုဂျိတဝရမြို့)
*ယဝတမြို့

## ရာသီဥတု
ခုမိယမမြို့သည် နွေရာသီတွင် နွေးထွေးပြီး၊ ဆောင်းရာသီတွင် အေးမြသည်။ ဆောင်းရာသီတွင် နှင်းအနည်းငယ်ကျဆင်းသည်။ နှစ်ပတ်လည်ပျမ်းမျှအပူချိန်သည် ၁၄.၅ ဒီဂရီစင်တီဂရိတ် ရှိသည်။ နှစ်ပတ်လည်ပျမ်းမျှမိုးရေချိန်သည် ၁၆၇၇ မီလီမီတာ ရှိသည်။ စက်တင်ဘာလသည် အစိုစွတ်ဆုံးလ ဖြစ်သည်။ ဩဂုတ်လသည် အပူဆုံးလဖြစ်ပြီး ၂၆.၅ ဒီဂရီစင်တီဂရိတ်ပတ်ဝန်းကျင်ရှိသည်။ ဇန်နဝါရီလသည် အပူချိန်အနိမ့်ဆုံးဖြစ်ပြီး ၃.၁ ဒီဂရီစင်တီဂရိတ်ပတ်ဝန်းကျင် ဖြစ်သည်။

## လူဦးရေဆိုင်ရာ
ဂျပန်နိုင်ငံ၏ လူဦးရေစာရင်းအရ ခုမိယမမြို့၏ လူဦးရေသည် မကြာသေးမီဆယ်စုနှစ်များအတွင်း ကျဆင်းလာခဲ့သည်။

## ပြင်ပလင့်များ
*
* Kumiyama official website 

## ကိုးကား
ကဏ္ဍ:ကျိုတိုစီရင်စုရှိ မြို့များ
ပြည်ထောင်စုနိုင်ငံရေးဆွေးနွေးညှိနှိုင်းရေးကော်မတီ

**ပြည်ထောင်စုနိုင်ငံရေးဆွေးနွေးညှိနှိုင်းရေးကော်မတီ** (, အတိုကောက် **FPNCC**) သည် မြန်မာနိုင်ငံဗဟိုအစိုးရနှင့် ဆွေးနွေးညှိနှိုင်းရန် ရည်ရွယ်ဖွဲ့စည်းထားသော တိုင်းရင်းသားလက်နက်ကိုင်အဖွဲ့အစည်း (EAOs) ခုနစ်ဖွဲ့၏ မဟာမိတ်နှင့် ပူးပေါင်းအဖွဲ့အစည်းတစ်ခုဖြစ်သည်။ FPNCC အဖွဲ့ဝင်များထဲမှ အာရက္ခတပ်တော် (AA)၊ ကချင်လွတ်မြောက်ရေးတပ်မတော် (KIA)၊ မြန်မာအမျိုးသား ဒီမိုကရက်တစ် မဟာမိတ်တပ်မတော် (MNDAA) နှင့် တအာင်း အမျိုးသား လွတ်မြောက်ရေး တပ်မတော် (TNLA) တို့သည် မြောက်ပိုင်းမဟာမိတ်အဖွဲ့ဝင်များလည်း ဖြစ်ကြသည်။

FPNCC သည် နိုင်ငံအတွင်းရှိ တိုင်းရင်းသားလက်နက်ကိုင်အဖွဲ့အစည်းများထဲတွင် အကြီးမားဆုံးသော ဆွေးနွေးညှိနှိုင်းရေးအဖွဲ့ဖြစ်သည်။ တရုတ်အစိုးရသည် FPNCC နှင့် တရားဝင်ဆက်ဆံမှုများရှိပြီး မြန်မာအစိုးရနှင့် ဆွေးနွေးညှိနှိုင်းသည့် တိုင်းရင်းသားလက်နက်ကိုင်အဖွဲ့အစည်းတစ်ခုအဖြစ်လည်း အသိအမှတ်ပြုထားသည်။

FPNCC ကို ၂၀၁၇ ခုနှစ်၊ ဧပြီလ ၁၉ ရက်နေ့တွင် ဝပြည်သွေးစည်းညီညွတ်ရေးတပ်မတော်၏ ဌာနချုပ်တည်ရှိရာ ပန်ခမ်းမြို့၌ တည်ထောင်ခဲ့သည်။ ညီညွတ်သော တိုင်းရင်းသားလူမျိုးများ ဖက်ဒရယ်ကောင်စီ (UNFC) အနေဖြင့် အဖွဲ့ဝင်တိုင်းရင်းသားလက်နက်ကိုင်များအကြား ယုံကြည်မှုတည်ဆောက်ရန် ပျက်ကွက်ခဲ့မှုကြောင့် KIA၊ SSPP၊ MNDAA နှင့် AA စသည့် အဖွဲ့လေးဖွဲ့ နုတ်ထွက်ခဲ့ပြီးနောက် FPNCC ကို ဖွဲ့စည်းခဲ့ခြင်းဖြစ်သည်။

## အဖွဲ့ဝင်များ 
၂၀၂၃ ခုနှစ် မတ်လအထိ FPNCC ၏ အဖွဲ့ဝင်များမှာ

ကော်မတီအဖွဲ့ဝင်အချို့သည် အချင်းချင်းကြားတွင်လည်း မဟာမိတ်များအဖြစ် ဖွဲ့စည်းထားကြသည်။ MNDAA၊ AA နှင့် TNLA တို့သည် ညီနောင်မဟာမိတ်သုံးဖွဲ့အဖြစ် ဖွဲ့စည်းထားပြီး ယင်းသုံးဖွဲ့နှင့် KIA ပူးပေါင်းလိုက်သောအခါ  မြောက်ပိုင်းမဟာမိတ်အဖွဲ့ ဖြစ်လာသည်။

## ကိုးကား
ကဏ္ဍ:မြန်မာလက်နက်ကိုင်အဖွဲ့အစည်းများ
အုဂျိတဝရမြို့

**အုဂျိတဝရမြို့** (宇治田原町, Ujitawara-chō) သည် ဂျပန်နိုင်ငံ၊ ကျိုတိုစီရင်စု၊ ဆွတ်ဇုခိဒေသတွင်ရှိသည့် မြို့တစ်ခုဖြစ်သည်။ ၂၀၂၃ ခုနှစ်၊ စက်တင်ဘာလ ၁ ရက်နေ့တွင် မြို့နေခန့်မှန်းလူဦးရေသည် ၈၈၄၅ ဦး၊ အိမ်ထောင်စု ၃၈၇၂ ခု ရှိသည်။ လူဦးရေသိပ်သည်းဆသည် တစ်စတုရန်းကီလိုမီတာလျှင် ၃၉ ဦး နေထိုင်သည်။ မြို့၏ စုစုပေါင်းဧရိယာသည် ၅၈.၁၆ စတုရန်းကီလိုမီတာ (၂၂.၄၆ စတုရန်းမိုင်) ရှိသည်။

## ပထဝီသွင်ပြင်
အုဂျိတဝရမြို့သည် ကျိုတိုစီရင်စု၏ အရှေ့တောင်ဘက်တွင် ရှိသည်။ အုဂျိမြစ်သည် ဖြတ်သန်းစီးဆင်းလျက်ရှိသည်။ အုဂျိတဝရ၏ မြို့ပြဧရိယာ၏ ၇၀ ရာခိုင်နှုန်းသည် သစ်တောများဖုံးလွှမ်းလျက်ရှိသည်။ ထိုအထဲမှ ၅၀ ရာခိုင်နှုန်းကျော်သည် စိုက်ပျိုးထားသည့် သစ်ကတိုးပင်နှင့် ထင်းရှူးပင်များ ဖြစ်သည်။

### ဆက်စပ်နေသည့်မြို့များ
ကျိုတိုစီရင်စု
*ဂျောယောမြို့
*ခုဆဲဒေသ (ခုမိယမမြို့)
*ဆိုးရခုဒေသ (ဝဇုခမြို့)
*ဆွတ်ဇုခိဒေသ (အိဒဲမြို့)
*အုဂျိ

ရှိဂစီရင်စု
*ခိုးခမြို့

## ရာသီဥတု
အုဂျိတဝရသည် နွေရာသီတွင် နွေးထွေးသည်။ ဆောင်းရာသီတွင် အေးမြပြီး နှင်းအနည်းငယ်ကျဆင်းသည်။ နှစ်ပတ်လည်ပျမ်းမျှအပူချိန်သည် ၁၃.၆ ဒီဂရီစင်တီဂရိတ် (၅၆.၅ ဒီဂရီဖာရင်ဟိုက်) ရှိသည်။ နှစ်ပတ်လည်ပျမ်းမျှမိုးရေချိန်သည် ၁၄၃၉ မီလီမီတာ (၅၆.၇ လက်မ) ရှိသည်။ စက်တင်ဘာလသည် အစိုစွတ်ဆုံးလ ဖြစ်သည်။ ဩဂုတ်လသည် အပူချိန်အမြင့်ဆုံးဖြစ်ကာ ၂၅.၇ ဒီဂရီစင်တီဂရိတ်ပတ်ဝန်းကျင်ရှိသည်။ ဇန်နဝါရီလသည် အပူချိန်အနိမ့်ဆုံးဖြစ်ကာ ၂.၀ ဒီဂရီစင်တီဂရိတ်ပတ်ဝန်းကျင်ရှိသည်။

## လူဦးရေဆိုင်ရာ
ဂျပန်နိုင်ငံ၏ လူဦးရေစာရင်းအရ အုဂျိတဝရ၏ လူဦးရေသည် ဆယ်စုနှစ်များစွာ အတက်အကျရှိခဲ့သည်။ သို့သော် လက်ရှိကာလတွင်မူ အနည်းငယ် ကျဆင်းလျက်ရှိသည်။

## ပြင်ပလင့်များ
*
*Ujitawara official website 

## ကိုးကား
ကဏ္ဍ:ကျိုတိုစီရင်စုရှိ မြို့များ
တဒနတ်ကျောင်း

**တဒနတ်ကျောင်း** (多田神社) သည် ဂျပန်နိုင်ငံ၊ ဟယောဂေါ့ခရိုင်၊ ခဝနိရှိမြို့အနီး၊ တဒဒိုခိုရိုတွင်ရှိသည့် ရှင်းတိုးနတ်ကျောင်းဖြစ်သည်။ ဤနတ်ကျောင်းကို "တဒ - ဒိုင်းဂွန်းဂန်း - ရှ" သို့မဟုတ် "ခန်းဆိုင်း နစ်ခိုး" ဟုလည်း ခေါ်ကြသည်။ ဤနတ်ကျောင်းကို ၁၉၅၁ ခုနှစ်တွင် အမျိုးသားသမိုင်းဝင်နေရာအဖြစ် သတ်မှတ်ခဲ့သည်။

## ကိုးကား
ကဏ္ဍ:ဂျပန်နိုင်ငံရှိ နတ်ကျောင်းများ
ခဆဂျိဇိုး

**ခဆဂျိဇိုး** (笠地蔵) သည် ဂျပန်လူမျိုးတို့၏ ပုံပြင်တစ်ခု ဖြစ်သည်။ ဤပုံပြင်တွင် အဖိုးအဖွားနှစ်ဦးသည် "ဂျိဇိုး" ဟုခေါ်သည့် ဗောဓိသတ္တဘုရားလောင်းများ၏ ဆုပေးခြင်းခံခဲ့ရပုံကို ဖော်ပြထားသည်။ ပုံပြင်သည် မိဘများအနေဖြင့် မိမိတို့၏ ကလေးငယ်များအား ကောင်းမွန်သည့် ကိုယ်ကျင့်တရားတန်ဖိုးကို ထိန်းသိမ်းတန်ဖိုးထားရန်အတွက် ဆုံးမပြောပြနိုင်သည့် ပုံပြင် ဖြစ်သည်။ ဤပုံပြင်တွင် ကောင်းသည့်အမှုကို ပြုပါက ကောင်းကျိုးပြန်ရသည်ဟူသည့် ဗုဒ္ဓဘာသာ၏ ယုံကြည်ချက်ကို ထည့်သွင်းထားသည်။

အခြားတစ်ဖက်တွင်လည်း "ခဆဂျိဇိုး" ကို အိဝတဲခရိုင်နှင့် ဖုခုရှိယမခရိုင်များတါင် တွေ့နိုင်သည်။ သို့သော်လည်း ဤပုံပြင်၏ မူလအစသည် တိုးဟိုခုဒေသနှင့် နီးဂတခရိုင်ဖြစ်သည်ဟုလည်း ဆိုကြသည်။ မူလဖြစ်တည်လာရာနေရာနှင့်ပတ်သက်၍ မူလရင်းမြစ်ကို မသိရှိရသေးပေ။

## ပုံပြင်အနှစ်ချုပ်
နှင်းများအလွန်ကျဆင်းနေသည့် တိုင်းပြည်တစ်ခုတွင် အဖိုးအဖွားဇနီးမောင်နှံနှစ်ဦးသည် အတူတူနေထိုင်လျက်ရှိသည်။ နှစ်သစ်ကူးအချိန်သို့ ရောက်လာသည့်အခါတွင် ဂျပန်လူမျိုးတို့သည် ရိုးရာထုံးစံအတိုင်း ဆန်ဖြင့် ပြုလုပ်သည့် "မိုချိ" ပြုလုပ်စားသောက်ကြသည်။ သို့သော် အဖိုးအဖွားနှစ်ဦးတို့သည် အလွန်ဆင်းရဲသဖြင့် မိုချိပြုလုပ်ရန်အတွက် ဆန်တစ်စေ့ပင် မရှိပေ။ ထို့အတွက်ကြောင့် ဆန်ဝယ်နိုင်ရန်အတွက် အဖိုးအိုသည် သူကိုယ်တိုင်ပြုလုပ်ထားသည့် ဝါးခမောက်များကို မြို့အတွင်းရောင်းရန် ထွက်လာခဲ့သည်။ သို့သော် ဝါးခမောက်တစ်လုံးမျှပင် မရောင်းရဘဲ အိမ်သို့ ပြန်လာခဲ့ရာ၊ လမ်းခုလပ်တွင် "ဂျိဇိုး" ဗောဓိသတ္တရုပ်ပွားတော် ခြောက်ခုရှိရာနေရာကို ဖြတ်သန်းသွားရသည်။ အဖိုးအိုသည် မိမိရက်လုပ်ထားသည့် ခမောက်များကို ရုပ်ပွားတော်များအား လှူဒါန်းရန် ဆုံးဖြတ်ခဲ့သည်။ သို့သော် ခမောက်သည် ငါးလုံးသာရှိပြီး တစ်လုံးစာ မလောက်ပေ။ ထို့အတွက်ကြောင့် မိမိတွင်ပါလာသည့် "တဲနုဂုအိ" (ရှည်လျားသည့် လက်ကိုင်ပဝါ) ကို နောက်ဆုံးကျန်သည့် ရုပ်ပွားတော်လှူဒါန်းခဲ့သည်။ မိုချိပြုလုပ်ရန်အတွက် ဆန်မရရှိခဲ့သော်လည်း အဖိုးအိုသည် ရုပ်ပွားတော်များကို လှူဒါန်းခဲ့ရသည့်အတွက် အလွန်တရာ ဝမ်းသာကြည်နူးဖြစ်လျက်ရှိသည်။

ထိုနေ့ညတွင် အဖိုးအဖွားနှစ်ဦးတို့ အိပ်စက်နေချိန်တွင် အလွန်အမင်းဆူညံသည့်အသံများကို အိမ်အပြင်မှ ကြားရသည်။ အိမ်အပြင်သို့ တံခါးဖွင့်၍ ကြည့်လိုက်သည့်အခါတွင် ရွှေငွေရတနာများ၊ ဆန်များ၊ ဒင်္ဂါးများနှင့် မိုချိ စသည်တို့ကို တွေ့ရှိခဲ့ကြရသည်။ ဇနီးမောင်နှံနှစ်ဦလည်း အိမ်၏ အဝေးတစ်နေရာတွင် ရပ်တန့်နေသည့် ရုပ်တုခြောက်ခုကို အိမ်မှ မြင်တွေ့နေရသည်။ အဖိုးအို၏ ကောင်းသည့်အမှုကို ပြုခဲ့သည့်အတွက် နှစ်သစ်ကူးကို ပျော်ရွှင်စွာဖြတ်သန်းနိုင်မည့် ရုပ်ပွားတော်များ၏ လက်ဆောင်ပင်ဖြစ်သည်။

## ပြင်ပလင့်များ
*かさ地蔵 animated depiction with English closed captioning

## ကိုးကား
* 

ကဏ္ဍ:ဂျပန်ရိုးရာပုံပြင်များ
ဟနမချိ

**ဟနမချိ** (花街, စာဖြင့် - ပန်းမြို့တော်) သည် ဂျပန်နိုင်ငံတွင်ရှိသည့် ဂဲရှများနေထိုင်ကာ အလုပ်လုပ်ကိုင်ကြသည့် အရပ်ဒေသဖြစ်သည်။ "ဟနမချိ" ဟုခေါ်သည့် အရပ်ဒေသများတွင် ဂဲရှများ၏ အရေအတွက်နှင့် ၎င်းအရပ်ဒေသကို ခေါ်ဝေါ်သည့်အမည်နာမများ ကိုယ်ပိုင်ရှိကြသည်။ ဂဲရှများသည် မိမိတို့၏ ကိုယ်ပိုင်အရပ်ဒေသမှလွဲ၍ အခြားနေရာများတွင် အလုပ်မလုပ်ရပေ။ ဟနမချိများတွင် "အိုခိယ" ဟုခေါ်သည့် ဂဲရှဆိုင်ခန်းများနှင့် "အိုချယ" ဟုခေါ်သည့် ဂဲရှများမှ ဝန်ဆောင်မှုပေးသည့် လက်ဖက်ရည်ဆိုင်များ ရှိကြသည်။

သမိုင်းကြောင်းများအရ "ဟနမချိ" တစ်ခုတွင် အိုခိယနှင့် အိုချယများသည် အရေအတွက်များစွာ ရှိရမည်ဖြစ်ပြီး "ခဘုရန်းဂျော" (歌舞練所) ဟုခေါ်သည့် ဂဲရှများ စုဝေးနိုင်သည့်နေရာတစ်ခုလည်း ရှိရမည် ဖြစ်သည်။ ခဘုရန်းဂျောတွင် ဖျော်ဖြေရေးစင်များ၊ ရိုးရာအနုပညာများကို ပြသနိုင်သည့် အခန်းများ၊ ခန်းဘန်း (စိစစ်ရေးရုံးခန်း) များ ပါဝင်သည်။ ခန်းဘန်းတွင် ဂဲရှများနှင့် ပတ်သက်သည့် ကိစ္စများကို ဖြေရှင်းပေးကြသည်။

ကျိုတိုမြို့တွင်လည်း "ဂိအွန်း" ဟုခေါ်သည့် ဟနမချိအရပ်ရှိသည်။ ၎င်းတွင် နယောခိုဘ ဟုခေါ်သည့် အသက်မွေးဝမ်းကျောင်းတစ်ခု ရှိသည်။ ၎င်းကျောင်းရှိ ကျောင်းဆရာများသည် အသက်ရှင်နေသည့် နိုင်ငံ့ရတနာများအဖြစ် သတ်မှတ်ထားခြင်း ခံရသည်။

## ကိုးကား
ကဏ္ဍ:ဂျပန်နိုင်ငံရှိ လည်ပတ်စရာနေရာများ
အုဂျိမြို့

]]
]]

**အုဂျိမြို့** (宇治市, Uji-shi) သည် ဂျပန်နိုင်ငံ၊ ကျိုတိုစီရင်စု၊ ကျိုတိုမြို့၏ တောင်ဘက်မြို့ပြင်တွင်ရှိသည့် မြို့တစ်ခု ဖြစ်သည်။ 

၁၉၅၁ ခုနှစ်၊ မတ်လ ၁ ရက်နေ့တွင် ရှေးဟောင်းမြို့နှစ်ခုဖြစ်သည့် နာရမြို့နှင့် ကျိုတိုမြို့တို့အကြားတွင် အုဂျိမြို့ကို တည်ထောင်ခဲ့သည်။ မြို့သည် ဘိဝရေကန်၏ ရေအရင်းအမြစ်မှ ဖြစ်ပေါ်လာသည့် အုဂျိမြစ်ဘေးတွင် ရှိသည်။ 

၂၀၂၀ ခုနှစ် အောက်တိုဘာလ ၁ ရက်နေ့တွင် အုဂျိမြို့၏ လူဦးရေသည် ၁၇၉,၆၃၀ ဦး ရှိသည်။ ကျိုတိုစီရင်စုတွင် ဒုတိယမြောက်အကြီးဆုံး ဖြစ်သည်။ မြို့၏ ဧရိယာသည် ၆၇.၅၄ စတုရန်းကီလိုမီတာ ရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၂၆၆၀ ဦး နေထိုင်ကြသည်။

## လည်ပတ်စရာနေရာနှင့် ပွဲတော်များ
အုဂျိတွင်ရှိသည့် နှစ်ရာစုများစွာကြာမြင့်နေပြီဖြစ်သည့် သမိုင်းဝင်နေရာများသည် ခရီးသွားများကို ဆွဲဆောင်လျက်ရှိသည်။ ၎င်းတို့ထဲတွင် ရှင်းတိုးနတ်ကျောင်းများ၊ ဗုဒ္ဓဘာသာဘုရားကျောင်းများ၊ ဟိန္ဒူနတ်ကျောင်းများ ပါဝင်သည်။ ၎င်းတို့အထဲတွင် အထင်ရှားဆုံးမှာ ၁၀၆၀ ခုနှစ်တွင် တည်ဆောက်ခဲ့သည့် အုဂျိဂမိနတ်ကျောင်းနှင့် ဘယောဒိုးအင်း တို့ ဖြစ်သည်။ ၎င်းနေရာနှစ်ခုသည် ယူနက်စကို၏ ကမ္ဘာ့အမွေအနှစ်နေရာဟု သတ်မှတ်ထားသည့် "ရှေးခေတ်ကျိုတိုသမိုင်းဝင်အဆောက်အဦ" များထဲတွင်လည်း ပါဝင်သည်။ ဘယောဒိုးအင်းရှိ အမိဒကျောင်းဆောင်ကို ၁၀၅၃ ခုနှစ်တွင် တည်ဆောက်ခဲ့သည်။ ၎င်းကျောင်းဆောင်ကို ၁၀ ယန်းတန်အကြွေစေ့၏ ကျောဘက်တွင် ရိုက်နှိပ်ဖော်ပြထားသည်။ ထို့အပြင် ၁၉၅၀၊ ၁၉၅၇ နှင့် ၁၉၅၉ ခုနှစ်ကာလများတွင် ဂျပန်နိုင်ငံ၏ စာတိုက်တံဆိပ်ခေါင်းများတွင်လည်း အသုံးပြုခဲ့ကြသေးသည်။

အခြားသော ကိုးကွယ်ယုံကြည်မှုဆိုင်ရာနေရာများတွင် မန်းပုခုဂျိကျောင်းတော်လည်း ပါဝင်သည်။ ဤကျောင်းတော်သည် အိုးဘခုဇင်ဘာသာ၏ ပင်မကျောင်းတော်လည်း ဖြစ်သည်။ ၎င်းကို ၁၆၆၁ ခုနှစ်တွင် တရုတ်မင်ခေတ်ကာလဗိသုကာပုံစံဖြင့် တည်ဆောက်ထားသည်။ ထို့အပြင် ဂျပန်နိုင်ငံ၏ ရှေးခေတ်စာပေလက်ရာဖြစ်သည့် "ဂန်းဂျိရှေးပုံပြင်များ" စာအုပ်၏ နောက်ဆုံးအခန်း ၁၀ ခန်းတွင် ပါဝင်သည့် အကြောင်းအရာများသည် အုဂျိတွင် အခြေခံရေးသားထားခဲ့သည်။ ထို့အတွက်ကြောင့်ပင် အုဂျိတွင် "ဂန်းဂျိရှေးပုံပြင်များပြတိုက်" တည်ရှိနေသည်။

အုဂျိမြို့တွင် သဘာဝရှုခင်းများဖြင့် ဆွဲဆောင်ထားနိုင်သည့် နေရာများစွာ ဖြစ်သည်။ မြစ်ကမ်းဘေးရှုခင်းများ၊ ကြီးမားသည့် ပန်းခြံများ၊ ရုက္ခဗေဒဥယျာဉ်များ ဖြစ်သည်။ အုဂျိမြစ်တံတား၏ အထက်နားတွင် ရှိသည့် အမဂဆဲတာတမံသည် မြစ်ကို ဖြန့်ကျက်တည်ရှိကာ ၎င်း၏ အောက်ခြေအနားအထိ ၁ နာရီခန့် လမ်းလျှောက်ကာ သဘာဝအလှကို ခံစားနိုင်သည်။ 

မြို့တွင် နှစ်စဉ်နှစ်တိုင်း အဓိကပွဲတော်နှစ်ခုကို ကျင်းပသည်။ အဂတပွဲတော်ကို ဇွန်လ ၅ ရက်နေ့တွင် ကျင်းပသည်။ ၎င်းပွဲတော်သည် မနက်အစောပိုင်းမှ စတင်ကာ ညဉ့်နက်အချိန်မတိုင်မီအထိ ကျင်းပသည်။ အခြားသော မြို့များကဲ့သို့ပင် အုဂျိမြို့တွင်လည်း နာရီနှင့်ချီကြာမြင့်သည့် မီးပန်းပွဲတော်ကို ဩဂုတ်လ ၁၀ ရက်နေ့တွင် ကျင်းပသည်။ ထိုပွဲတော်နှစ်ခုစလုံးသည် ကျင်းပသည့်ကာလတွင် ကြီးမားသည့် လူစုလူဝေးကို ဖြစ်ပေါ်စေသည်။

ဇွန်လအလယ်မှ စက်တင်ဘာလအထိ နွေရာသီညနေပိုင်းအချိန်များတွင် ရိုးရာငါးမျှားခြင်းကို ပြုလုပ်ကြသည်။

## ပထဝီသွင်ပြင်ဆိုင်ရာ
*အိုဂုရရေကန်
*အုဂျိမြစ်

## လူဦးရေဆိုင်ရာ
ဂျပန်နိုင်ငံ၏ လူဦးရေစာရင်းအရ အုဂျိမြို့၏ လူဦးရေသည် မကြာသေမီ ဆယ်စုနှစ်များအတွင်း မြန်မြန်ဆန်ဆန်ကျဆင်းလျက်ရှိသည်။

## လူဦးရေဆိုင်ရာ
## ပြင်ပလင့်များ
* Uji City official website 
* English guide to sightseeing in Uji 
* Photos of Uji and its temples
* English video introduction to Uji

## ကိုးကား
ကဏ္ဍ:ကျိုတိုစီရင်စုရှိ မြို့များ
ပေါင်းလောင်း (သံတူကြောင်းကွဲ)

**ပေါင်းလောင်း** ဟုသော အမည်များမှာ
* ပေါင်းလောင်းမြို့ ပအိုဝ်းကိုယ်ပိုင်အုပ်ချုပ်ခွင့်ရဒေသ၊ ပင်လောင်းမြို့နယ် ၊ ရှမ်းပြည်နယ်
* ပေါင်းလောင်းမြစ် ဇေယျာသီရိမြို့နယ် နေပြည်တော်
* ပေါင်းလောင်းတောင် (မွန်ပြည်နယ်)
*ပေါင်းလောင်း အားကစားကွင်း ပျဉ်းမနားမြို့ ရှိ ဘောလုံးကွင်း
* ပေါင်းလောင်းရွာ၊ ပင်လောင်းမြို့နယ်
## အခြား
* အထက်ပေါင်းလောင်း တာတမံ
*  အောက်ပေါင်းလောင်း တာတမံ
* အလယ်ပေါင်းလောင်း တာတမံ
* ပေါင်းလောင်းတိန် (အောက်)ရွာ၊ တောင်ငူမြို့နယ်
* ပေါင်လောင်ရွာ၊ စလင်းမြို့နယ်
* ပေါင်လောင်ရွာ၊ ကျောက်ဆည်မြို့နယ်
* ပေါင်လောင်ရှင်ကဿပ
* ပေါင်လောင်ရွာ၊ ရေစကြိုမြို့နယ်
ဆဲခမြို့၊ ကျိုတို

**ဆဲခမြို့**  (精華町, Seika-chō)  သည် ဂျပန်နိုင်ငံ၊ ကျိုတိုစီရင်စု၊ ဆိုးရခုဒေသတွင်ရှိသည့် မြို့တစ်ခု ဖြစ်သည်။ ၂၀၂၃ ခုနှစ်၊ စက်တင်ဘာလ ၁ ရက်နေ့တွင် မြို့၏ ခန့်မှန်းလူဦးရေသည် ၃၆,၅၄၂ ဦး၊ အိမ်ထောင်စု ၁၅,၄၆၈ ခု ရှိသည်။ လူဦးရေသိပ်သည်းဆမှာ တစ်စတုရန်းကီလိုမီတာလျှင် ၁၄၀၀ ဦး နေထိုင်ကြသည်။ မြို့၏ စုစုပေါင်းဧရိယာသည် ၂၅.၆၈ စတုရန်းကီလိုမီတာ (၉.၉၂ စတုရန်းမိုင်) ရှိသည်။

## ပထဝီသွင်ပြင်
ကျိုတိုစီရင်စု၏ အနောက်တောင်ဘက်စွန်းတွင် ရှိသည်။ အရှေ့ဘက်နယ်နိမိတ်နေရာတွင် ခိဇုမြစ်နှင့် ထိစပ်နေသည်။ ဆဲခမြို့၏ အရှေ့ဘက်ပိုင်းသည် စိုက်ပျိုးရေအတွက်အထူးကောင်းမွန်သည်။ ဆဲခမြို့၏ အရှေ့ဘက်နှင့် တောင်ဘက်ပိုင်းတို့သည် တောင်ကုန်းထူထပ်သည်။ ဆဲခမြို့၏ အနောက်ဘက်ပိုင်းသည် ခယောတနဘဲမြို့နယ်နိမိတ်၏ အနီးအနားတွင် တည်ရှိသည်။

### ဆက်စပ်နေသည့် မြို့များ
ကျိုတိုစီရင်စု
** ခိဇုဂဝမြို့
** ခယောတနဘဲမြို့
နာရခရိုင်
** [အိခိုမမြို့၊ နာရ|အိခိုမမြို့]]
** နာရ

### အနီးဝန်းကျင်ရှိ အရပ်ဒေသများ
*Higashibata (東畑)
*Hikaridai (光台)
*Hishida (菱田)
*Housono (祝園)
*Housono-nishi (祝園西)
*Inuidani (乾谷)
*Kita-inayazuma (北稲八妻)
*Minami-inayazuma (南稲八妻)
*Sakuragaoka (桜が丘)
*Seikadai (精華台)
*Shimokoma (下狛)
*Sugai (菅井)
*Ueda (植田)
*Yamada (山田)
*Zakuro (柘榴)

## ရာသီဥတု
ဆဲခမြို့သည် နွေးရာသီတွင် နွေးထွေးပြီး၊ ဆောင်းရာသီတွင် အေးမြသည်။ ဆောင်းရာသီတွင် နှင်းအနည်းငယ် ကျဆင်းသည်။ နှစ်ပတ်လည်ပျမ်းမျှအပူချိန်သည် ၁၄.၃ ဒီဂရီစင်တီဂရိတ် ရှိသည်။ နှစ်ပတ်လည် မိုးရေချိန်သည် ၁၃၅၆ မီလီမီတာ ရှိသည်။ စက်တင်ဘာလသည် အစိုစွတ်ဆုံးလ ဖြစ်သည်။ ဩဂုတ်လသည် အပူဆုံးလဖြစ်ပြီး အပူချိန်သည် ၂၆.၃ ဒီဂရီစင်တီဂရိတ် ရှိသည်။ ဇန်နဝါရီလသည် အပူချိန်အနိမ့်ဆုံးဖြစ်ပြီး ၂.၈ ဒီဂရီစင်တီဂရိတ်ပတ်ဝန်းကျင်ရှိသည်။

## လူဦးရေဆိုင်ရာ
ဂျပန်နိုင်ငံ၏ လူဦးရေစာရင်းအရ ဆဲခမြို့၏ လူဦးရေသည် မကြာသေးမီဆယ်စုနှစ်များအတွင်း ကျဆင်းလျက်ရှိသည်။

## ပြင်ပလင့်များ
*
* 
* Official website  
* Official Kyoto Across Cultures Blog 

## ကိုးကား
ကဏ္ဍ:ကျိုတိုစီရင်စုရှိ မြို့များ
ဗဒ္ဓသိမ်

**ဗဒ္ဓသိမ်** သည် ရဟန်းသံဃာတော်များက နိမိတ်များသတ်မှတ်၍ ဉတ်ကမ္မဝါစာဖတ်ကာ စနစ်တကျ သမုတ်ထားသော သိမ်နယ်နိမိတ် ဖြစ်သည်။ သိမ်သည် သာသနာတော်၏ **ရေသောက်မြစ် သို့မဟုတ် အသက်သွေးကြော** ပမာ လွန်စွာ အရေးကြီးပြီး သိမ်ရှိမှသာ ရဟန်းခံခြင်း အပါအဝင် သံဃာ့ကံကြီးကံငယ်များကို ဆောင်ရွက်နိုင်သည်။ ဗဒ္ဓသိမ်ကို အကျယ်အဝန်းအားဖြင့် **မဟာသိမ်** နှင့် **ခဏ္ဍသိမ်** ဟူ၍ နှစ်မျိုးခွဲခြားနိုင်သည်။ ထို့ပြင် အသုံးဝင်မှု အကျိုးသက်ရောက်မှုအရ **သမာနသံဝါသကသိမ်** နှင့် **အဝိပ္ပဝါသသိမ်** ဟူ၍လည်း ခေါ်ဆိုကြသည်။

### **ဗဒ္ဓသိမ်၏ အင်္ဂါရပ်များနှင့် အတိုင်းအတာ**
ဗဒ္ဓသိမ်တစ်ခု အောင်မြင်ရန်အတွက် **သမ္ပတ္တိ (၃) ပါး** နှင့် ပြည့်စုံရမည်ဖြစ်ပြီး ၎င်းတို့မှာ နိမိတ္တသမ္ပတ္တိ (နိမိတ်ပြည့်စုံခြင်း)၊ ပရိသသမ္ပတ္တိ (သံဃာပြည့်စုံခြင်း) နှင့် ကမ္မဝါစာသမ္ပတ္တိ (ကမ္မဝါစာပြည့်စုံခြင်း) တို့ဖြစ်သည်။ ဗဒ္ဓသိမ်၏ အကျယ်အဝန်းမှာ အနည်းဆုံးအားဖြင့် ရဟန်း (၂၁) ပါး စည်းဝေးထိုင်နေလောက်အောင် ရှိရမည်ဖြစ်ပြီး၊ အကျယ်ဆုံးအားဖြင့် **(၃) ယူဇနာ** ထက်မပိုရပေ။ အကယ်၍ (၃) ယူဇနာထက် ကျော်လွန်ပါက အတိမဟတီဝိပတ္တိဖြစ်၍ သိမ်မမြောက်နိုင်သကဲ့သို့၊ (၂၁) ပါး မထိုင်လောက်အောင် ငယ်လွန်းပါကလည်း အတိခုဒ္ဒကဝိပတ္တိ ဖြစ်သည်။

### **သိမ်နိမိတ် (၈) မျိုး**
သိမ်သမုတ်ရာတွင် နယ်နိမိတ်အမှတ်အသားအဖြစ် အောက်ပါ **နိမိတ် (၈) မျိုး** ကို အသုံးပြုခွင့်ရှိသည် -

၁။ တောင် (ပဗ္ဗတ)
၂။ ကျောက် (ပါသာဏ)
၃။ တော (ဝန)
၄။ သစ်ပင် (ရုက္ခ)
၅။ လမ်း (မဂ္ဂ)
၆။ တောင်ပို့ (ဝမ္မိက)
၇။ မြစ် (နဒီ)
၈။ ရေ (ဥဒက)

### **သိမ်သမုတ်ခြင်း လုပ်ငန်းစဉ်**
ဗဒ္ဓသိမ် သမုတ်လိုသောအခါ ရှေးဦးစွာ ထိုနယ်မြေအတွင်းရှိ သံဃာအားလုံးကို ပင့်ဆောင်ရခြင်း သို့မဟုတ် ဆန္ဒယူခြင်း ပြုလုပ်ရသည်။ ထို့နောက် သတ်မှတ်ထားသော နိမိတ်များကို အရှေ့အရပ်မှစတင်၍ လက်ယာရစ်အစဉ်အတိုင်း မေးမြန်းကြားသိစေရသည်။ နိမိတ်ကြားပြီးနောက် ဝိနည်းကျွမ်းကျင်သော ဗျတ္တပဋိဗလ ရဟန်းက ဉတ်ကမ္မဝါစာ ဖတ်ကြား၍ သိမ်ကို အတည်ပြု သမုတ်ရသည်။

### **သိမ်နုတ်ခြင်း**
သိမ်သစ်သမုတ်မည့် နေရာ၌ သိမ်ဟောင်းရှိနေပါက သိမ်သစ်မမြောက်နိုင်သောကြောင့် ရှေးဦးစွာ **သိမ်နုတ်ခြင်း** ကို ဆောင်ရွက်ရသည်။ သိမ်နုတ်ရာတွင်လည်း အနည်းဆုံး ရဟန်း (၄) ပါးရှိရန် လိုအပ်ပြီး၊ သိမ်ဟောင်းများ ကျွတ်လွတ်သွားစေရန် သိမ်နုတ်ကမ္မဝါစာဖြင့် အထပ်ထပ် နုတ်ရလေ့ရှိသည်။

### **သိမ်ပျက် (၁၁) လုံး**
သိမ်တစ်ခုသည် အောက်ပါအချက်များနှင့် ညိစွန်းပါက **သိမ်ပျက်** ဟု သတ်မှတ်ပြီး သံဃာ့ကံဆောင်၍ မရနိုင်ပါ -
*   ငယ်လွန်းသောသိမ် နှင့် ကြီးလွန်းသောသိမ်။
*   နိမိတ်ကျိုးသောသိမ်၊ နိမိတ်မရှိသောသိမ် နှင့် အရိပ်ကို နိမိတ်ပြုသောသိမ်။
*   သိမ်ပြင်ပမှနေ၍ သမုတ်သောသိမ်။
*   မြစ်ပြင်၊ သမုဒ္ဒရာပြင် နှင့် ဇာတဿရအိုင်ပြင်တို့၌ သမုတ်သောသိမ်။
*   သိမ်ဟောင်းနှင့် ထပ်မိသောသိမ် သို့မဟုတ် သိမ်ဟောင်းကို လွှမ်းမိုး၍ သမုတ်သောသိမ်။
### ဆက်စပ်ဖတ်ရှုရန်
* [ဗဒ္ဓသိမ် (၃) မျိုး](https://my.wikisource.org/wiki/ဝိနည်းပဒေသာသင်တန်း/ပထမပါရာဇိက#ဗဒ္ဓသိမ်_(၃)_မျိုး)
* [ဗဒ္ဓသိမ်၌ မှတ်ဖွယ်](https://my.wikisource.org/wiki/ဝိနည်းငါးကျမ်း_အရသာ_(ပထမပိုင်း)#ဗဒ္ဓသိမ်၌_မှတ်ဖွယ်)
* [ဗဒ္ဓသိမ်(၂)မျိုးအထူး ပြခန်း](https://my.wikisource.org/wiki/သိမ်မျိုးစုံမဟာဋီကာ/ဗဒ္ဓသိမ်(၂)မျိုးအထူး_ပြခန်း)
* ဗဒ္ဓသိမ်၌ ပါရိသုဒ္ဓိ ဥပုသ်ပြုအပ်၏ မဟာမြိုင်ဆရာတော်

### ပြင်ပလင့်များ
* 
### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
ဂျပန်နိုင်ငံရှိ အလှပဆုံးရွာများစာရင်း

ဂျပန်နိုင်ငံ၏ အလှပဆုံးရွာများအသင်း (「日本で最も美しい村」連合, Nihon de mottomo utsukushii mura rengō) သည် အကျိုးအမြတ်မယူသည့် ဂျပန်အဖွဲ့အစည်းတစ်ခု ဖြစ်သည်။ ဤအဖွဲ့သည့် ဂျပန်နိုင်ငံရှိ အလှပဆုံး မြို့နှင့် ရွာများကို စာရင်းပြုစုသည်။ အဖွဲ့အစည်းသည် ဂျပန်နိုင်ငံ၏ ကျေးလက်ဒေသအမွေအနှစ်များ၊ ရိုးရာယဉ်ကျေးမှုပွဲတော်များကို စောင့်ရှောက်ရန်၊ မြှင့်တင်ရန်အတွက် လုပ်ဆောင်သည်။ထို့အပြင် ဒေသအဆင့်၊ နိုင်ငံတော်အဆင့်နှင့် နိုင်ငံတကာအဖွဲ့အစည်းများနှင့်ပါ ချိတ်ဆက်ပြီး ကျေးရွာများကို လူသိများလာစေရန်အတွက် ဆောင်ရွက်သည်။ 

## အကြောင်းအရာ
၂၀၀၅ ခုနှစ်တွင် ဂျပန်နိုင်ငံရှိ အလှပဆုံးကျေးရွာများအသင်းကို ဖွဲ့စည်းတည်ထောင်ခဲ့သည်။ ဤအဖွဲ့သည့် ကျေးလက်အမွေအနှစ်များကို ထိန်းသိမ်းစောင့်ရှောက်ရန်၊ မြှင့်တင်ရန်အတွက် အဓိကကျခဲ့သည်။ အခြားသော ပြင်သစ်၊ အီတလီ၊ ဘယ်လ်ဂျီယံ စသည့်နိုင်ငံများသည်လည်း ကမ္ဘာပေါ်ရှိ အလှပဆုံးရွာများ အဖွဲ့အစည်းများကို တည်ထောင်ခဲ့ကြသည်။

## အလှပဆုံးမြို့နှင့် ရွာများစာရင်း
* Biei town Hokkaido prefecture , Kami town Hyōgo Prefecture]] town Miyazaki Prefecture]]
* Akaigawa village Hokkaido prefecture
* Shibetsu town Hokkaido prefecture
* Tsurui village Hokkaido prefecture
* Kyōgoku town Hokkaido prefecture
* Kosaka town Akita Prefecture
* Higashinaruse village Akita Prefecture
* Ōkura village Yamagata Prefecture
* Iide town Yamagata Prefecture
* Iitate village Fukushima Prefecture
* Kitashiobara village Fukushima Prefecture
* Shōwa village of Gunma Prefecture
* Isama, Nakanojō town Gunma Prefecture
* Kuni, Nakanojō town Gunma Prefecture
* Hayakawa town Yamanashi Prefecture
* Ōshika village Nagano Prefecture
* Kiso town Nagano Prefecture
* Nagiso town Nagano Prefecture
* Nakagawa village Nagano Prefecture
* Ogawa village Nagano Prefecture
* Takayama village Nagano Prefecture
* Maze, Gero city Gifu Prefecture
* Shirakawa village Gifu Prefecture
* Ine town Kyoto Prefecture
* Ojiro, Kami town Hyōgo Prefecture
* Wazuka, Kyoto Prefecture
* Soni village Nara Prefecture
* Totsukawa village Nara Prefecture
* Shinjō village Okayama Prefecture
* Chizu town Tottori Prefecture
* Kamikatsu town Tokushima Prefecture
* Kamijima town Ehime Prefecture
* Umaji village Kōchi Prefecture
* Hoshino, Yame city Fukuoka Prefecture
* Tōhō village   Fukuoka Prefecture
* Ojika town Nagasaki Prefecture
* Minamioguni town Kumamoto Prefecture
* Tsukahara, Yufu city Ōita Prefecture
* တခဟရုမြို့ မိယဇခိခရိုင်
* အယမြို့ မိယဇခိခရိုင်
* ခိခိုင်မြို့ ခဂိုရှိမခရိုင်
* တရမရွာ၊ အိုကီနာဝါခရိုင်
(as of October 2012)

## ပြင်ပလင့်များ
* The Most Beautiful Villages in Japan 
* Most Beautiful Villages of France
* The Most Beautiful Villages in Italy
* The Most Beautiful Villages of Wallonia (Belgium)
* Association of The Most Beautiful Villages of Quebec, Canada 

## ကိုးကား
ကဏ္ဍ:ဂျပန်နိုင်ငံရှိ မြို့များ
ကဏ္ဍ:ဂျပန်နိုင်ငံရှိ ရွာများ
ခိဇုမြစ်

{{Infobox river
| name               = ခိဇုမြစ်
| native_name        = 
| name_other         = 
| name_etymology     = 

| image              = Kizu-River Kizugawa Kyoto pref Japan02bs.jpg
| image_size         = 
| image_caption      = ခိဇုဂဝမြို့တွင် မြင်တွေ့ရသည့် ခိဇုမြစ်
| map                =
{{Maplink|zoom=|frame=yes|plain=yes|frame-align=center|frame-width=250|frame-height=250
|raw=[ { "type": "ExternalData", "service": "geoline", "properties": { "stroke": "#66F", "stroke-width": 2 }, "query": "SELECT ?id ?geo ?idLabel (?idLabel as ?title)  WHERE { ?id wdt:P403 wd: . SERVICE wikibase:label { bd:serviceParam wikibase:language 'en'. } }" },
{ "type": "ExternalData", "service": "geoline", "properties": { "stroke": "#555", "stroke-width": 2 }, "query": "SELECT ?id ?geo ?idLabel (?idLabel as ?title)  WHERE { ?id wdt:P885 wd: . SERVICE wikibase:label { bd:serviceParam wikibase:language 'en'. } }" },
{ "type": "ExternalData", "service": "geoline", "properties": { "title": "", "stroke": "#05F", "stroke-width": 4 }, "ids": "" } ] }}

| map_size           = 
| map_caption        = 
| pushpin_map        = Japan
| pushpin_map_size   = 
| pushpin_map_caption= 

| subdivision_type1  = Country
| subdivision_name1  = Japan
| subdivision_type2  = 
| subdivision_name2  = 
| subdivision_type3  = Region
| subdivision_name3  = Kansai
| subdivision_type4  = District
| subdivision_name4  = 
| subdivision_type5  = Cities and towns
| subdivision_name5  = Iga, Kizugawa, Kyoto, Sakata

| length_km = 99|length_ref=
| width_min          = 
| width_avg          = 
| width_max          = 
| depth_min          = 
| depth_avg          = 
| depth_max          = 
| discharge1_location= 
| discharge1_min     = 
| discharge1_avg     = 
| discharge1_max     =

| source1            = Aoyamagōgen
| source1_location   = Iga, Mie
| source1_coordinates= 
| source1_elevation  = 
| mouth              = Yodo River
| mouth_location     = Yawata, Kyoto
| mouth_coordinates  =
| mouth_elevation    = 
| progression        = 
| river_system       = Yodo river basin
| basin_size_km2     = 1596|basin_size_ref=
| tributaries_left   = 
| tributaries_right  = 
| custom_label       = 
| custom_data        = 
| extra              = 
}}

**ခိဇုမြစ်** (木津川, Kizu-gawa) သည် ဂျပန်နိုင်ငံရှိ ကျိုတိုစီရင်စုနှင့် မိအဲခရိုင်တို့ကို ဖြတ်သန်းစီးဆင်းနေသည့် မြစ်တစ်စင်း ဖြစ်သည်။ ဤမြစ်သည် ယောဒိုမြစ်၏ မြစ်လက်တက်လည်း ဖြစ်သည်။ ကျိုတိုစီရင်စုရှိ ခိဇုဂဝမြို့၏ အမည်ကို အစွဲပြု၍ "ခိဇု" ဟု ခေါ်တွင်ခဲ့သည်။

## ကိုးကား
ကဏ္ဍ:ဂျပန်နိုင်ငံရှိ မြစ်များ
လင်းလင်း (အဆိုတော်)

**လင်းလင်း (ခ) ထွေးလင်းကို** (၁၉၈၄ အောက်တိုဘာ ၂ ဖွား) သည် မြန်မာနိုင်ငံသား တေးရေး၊ တေးဆို၊ ရုပ်ရှင်ဒါရိုက်တာတစ်ဦးဖြစ်သည်။ ၂၀၂၁ ခုနှစ် နောက်ပိုင်း နွေဦးတော်လှန်ရေးကာလတွင် ပြည်သူ့ဘက်မှ ရပ်တည်သည့် ထင်ရှားသော တော်လှန်အနုပညာရှင်တစ်ဦးလည်းဖြစ်သည်။

## ငယ်ဘဝနှင့် အနုပညာခရီးအစ 
လင်းလင်းကို ၁၉၈၄ ခုနှစ်၊ အောက်တိုဘာလ ၂ ရက်နေ့တွင် ရန်ကုန်မြို့၌ ဖခင် ဦးကိုကိုကြီးနှင့် မိခင် ဒေါ်ခင်လဲဝင်းတို့က မွေးဖွားခဲ့သည်။ အမည်ရင်းမှာ ထွေးလင်းကို ဖြစ်သည်။ တေးဂီတလောကသို့ မဝင်ရောက်မီက ထူးခြားသော တေးသွားတင်ဆက်မှုများဖြင့် လူငယ်ပရိသတ်များကြားတွင် ရေပန်းစားခဲ့သည်။ “စဉ်းစားပါ”၊ “အမှန်တရား”၊ “သံမဏိလိပ်ပြာ”၊ “စတုတ္ထတော်လှန်ရေး” စသည့် တစ်ကိုယ်တော် တေးအယ်လ်ဘမ်များဖြင့် အောင်မြင်မှုရရှိခဲ့သည်။

## လက်ထပ်မင်္ဂလာပြုခြင်း
၂၀၁၄ ခုနှစ် ဇန်နဝါရီလ ၂၈ ရက်နေ့တွင် ရုပ်ရှင်သရုပ်ဆောင်၊ အဆိုတော် ဒေါက်တာချစ်သုဝေ နှင့် ဗုဒ္ဓဘာသာ ထုံးတမ်းစဉ်လာအတိုင်း ဒဂုံမြို့သစ်တောင်ပိုင်းရှိ ပိဋကတ်သုံးပုံနိကာယ် စာသင်တိုက်၌ မင်္ဂလာဦးဆွမ်းကပ်လှူခဲ့သည်။ ထို့နောက် ဇန်နဝါရီ ၃၀ ရက်နေ့တွင် ရန်ကုန်မြို့၊ စိန့်မေရီ ကက်သလစ် ဘုရားရှိခိုးကျောင်းတော်၌ ခရစ်ယာန်ဘာသာ ထုံးတမ်းစဉ်လာအတိုင်း လက်ထပ်ထိမ်းမြားခဲ့သည်။
၂၀၁၇ ခုတွင် ခေတ် (မေမြန်မာခေတ်) နှင့် သစ် (မေမြန်မာသစ်) ဟူသော သမီးအမွှာနှစ်ဦးမွေးဖွားခဲ့ပြီးသည်။

## နွေဦးတော်လှန်ရေးကာလအတွင်း ဆောင်ရွက်မှုများ 
၂၀၂၁ ခုနှစ် စစ်အာဏာသိမ်းမှုအပြီးတွင် လင်းလင်းနှင့် ဇနီးဖြစ်သူ ချစ်သုဝေတို့သည် စစ်အာဏာရှင်ကို ဆန့်ကျင်ကြောင်း ထုတ်ဖော်ပြောဆိုခဲ့ကြပြီး ဆန္ဒပြလှုပ်ရှားမှုများတွင် တက်ကြွစွာ ပါဝင်ခဲ့ကြသည်။ ယင်းအတွက် စစ်ကောင်စီက ၎င်းတို့အား အမှုဖွင့်အရေးယူခဲ့ပြီး လက်ရှိတွင် ထွက်ပြေးတိမ်းရှောင်နေရသည်။

၂၀၂၂ ခုနှစ် ဇန်နဝါရီလတွင် ပြည်ထောင်စုလွှတ်တော်ကိုယ်စားပြုကော်မတီ (CRPH)၊ အမျိုးသားညီညွတ်ရေးအစိုးရ (NUG) နှင့် ကာကွယ်ရေးဝန်ကြီးဌာန (MOD) တို့ ပူးပေါင်းကျင်းပသည့် “ပြည်သူ့တော်လှန်ရေးမိသားစုစကားဝိုင်း” အစီအစဉ်တွင် “တော်လှန်စာ” အမည်ရှိ ကဗျာတစ်ပုဒ်ကို ရေးသား ဖတ်ကြားခဲ့သည်။ ထိုကဗျာတွင် လူထုကို ဆန့်ကျင်သူများ၊ ကိုယ်ကျိုးရှာသူများနှင့် နိုင်ငံရေးသစ္စာဖောက်များကို “လူထုတည်ဆောက်မယ့် နိုင်ငံ့အနာဂတ်ဖွဲ့စည်းပုံမှာ ဘယ်သောအခါမှ လူတော်မတိုးစေရ” ဟု ရည်ညွှန်းရေးသားထားသည်။

## ဂီတရုပ်ရှင် The Way 
လင်းလင်းသည် ပထမဆုံး ဇာတ်လမ်းရှည် (Feature Film) အဖြစ် *The Way* အမည်ရှိ ဂီတရုပ်ရှင် (Musical Film) တစ်ခုကို မိုဘိုင်းလ်ဖုန်းဖြင့် ရိုက်ကူးခဲ့သည်။ ယင်းရုပ်ရှင်သည် နိုင်ငံတကာ ရုပ်ရှင်ပွဲတော်များတွင် ဆုများစွာ ရရှိခဲ့သည်။
## ရောင်နီသီချင်းနှင့် ရန်ပုံငွေရှိုး 
၂၀၂၃ ခုနှစ်တွင် လင်းလင်းသည် “ရောင်နီ” အမည်ရှိ တော်လှန်ရေးသီချင်းကို ရေသားဖန်းတီးခဲ့သည်။ ထိုသီချင်းကို အွန်လိုင်းတစ်ကိုယ်တော်ရှိုးပွဲတွင် စတင်ဖျော်ဖြေခဲ့ပြီး YouTube တွင် သုံးပတ်အတွင်း ကြည့်ရှုသူ ၂ သန်းကျော် ရရှိခဲ့သည်။သီချင်းမှ YouTube မှတစ်ဆင့် အမေရိကန်ဒေါ်လာ ၃,၃၇၃ ရရှိခဲ့ပြီး ယင်းငွေကို မြေပြင်တော်လှန်ရေးအတွက် လှူဒါန်းခဲ့သည်။ထို့အပြင် သူ၏ တစ်ကိုယ်တော် အွန်လိုင်းရှိုးပွဲ (Delay Live) ကို ပရိသတ် ၂၂,၀၀၀ ကျော်က လက်မှတ်ဝယ်ယူကြည့်ရှုခဲ့သည်။ အဆိုပါရှိုးတွင် ဇနီးဖြစ်သူ ချစ်သုဝေ၊ အဆိုတော် တူးတူး၊ သရုပ်ဆောင် အောင်မြင့်မြတ်နှင့် MRTV-CDM မှ ဦးကျော်သက်လင်းတို့ပါ ဧည့်သည်တော်အဖြစ် ပါဝင်ဖျော်ဖြေခဲ့သည်။

## ဆုများ 
## ပြင်ပလင့်ခ်များ 
* 

* 

## ကိုးကား
ဒေါင်း (သရုပ်ဆောင်)

**ဒေါင်း** (၁၉၉၀ မတ်လ ၃၀ ) သည် မြန်မာနိုင်ငံသား ရုပ်ရှင်သရုပ်ဆောင် တစ်ဦးဖြစ်သည်။ ၂၀၁၉ ခုနှစ်တွင် ရုံတင်ပြသခဲ့သည့် *လိပ်ပြာစံအိမ်* ရုပ်ရှင်ဇာတ်ကားဖြင့် မြန်မာပရိသတ်အကြား ကျော်ကြားလာခဲ့သည်။

## ငယ်ဘဝနှင့် ပညာရေး 
ဒေါင်းကို ၁၉၉၀ ပြည့်နှစ်၊ မတ်လ ၃၀ ရက်နေ့တွင် ပဲခူးတိုင်းဒေသကြီး၊ သာယာဝတီခရိုင်၊ မင်းလှမြို့နယ်၌ မွေးဖွားခဲ့သည်။ မွေးချင်း ၅ ယောက်အနက် စတုတ္ထမြောက်သားဖြစ်သည်။ ဒုတိယတန်းတွင် မန္တလေးမြို့သို့ ပြောင်းရွှေ့နေထိုင်ခဲ့သည်။

ငယ်စဉ်ကတည်းက အနုပညာစိတ်ဝင်စားမှုရှိခဲ့ပြီး ပဉ္စမတန်းကျောင်းသူဘဝကပင် ဂစ်တာဖြင့် မြန်မာသီချင်းများကိုကိုယ်တိုင်လေ့လာတီးခတ်ခဲ့သည်။ နောက်ပိုင်းတွင် တူရိယာမျိုးစုံကိုပါ တီးခတ်တတ်လာခဲ့သည်။ ဆယ်တန်းရောက်သော် ရန်ကုန်မြို့သို့ ပြောင်းရွှေ့လာကာ အဆိုတော်တစ်ဦးအဖြစ် ဂီတလောကတွင် အသက်မွေးဝမ်းကျောင်းပြုရန် ရည်ရွယ်ခဲ့သည်။
### ရုပ်ရှင်ဇာတ်ကား 
**လိပ်ပြာစံအိမ်* (၂၀၁၉)
**လေဆန်ကကြိုး* (၂၀၁၉)
**ဒဏ္ဍာရီမိုး* (၂၀၁၉)
**၁၀၁၄* (၂၀၁၉)
**မိန်းမတစ်ယောက်၏ ဖွင့်ဟဝန်ခံချက်* (၂၀၂၀)
**အချစ်ဖြင့်လွမ်းစေ* (၂၀၂၀)
**အရုပ်ကျရာ ဆေးစက်ထင်* (ထုတ်လွှင့်ရန် ရှိ)
**လရဲ့အောက်ဘက်မိုင်အဝေးမှာ* (ထုတ်လွှင့်ရန် ရှိ)
**Omukade (First Thai film)*(ထုတ်လွှင့်ရန် ရှိ)
**ဝတ်လဲတော်ရွှေပုဆိုးတန်းထိုးလို့ကြိုမယ်* (ထုတ်လွှင့်ရန် ရှိ)
**ဆားပုလဲနှင်းမောင်နှင့် စနေမောင်မောင်* (ထုတ်လွှင့်ရန် ရှိ)
**Love Equation* (ထုတ်လွှင့်ရန် ရှိ)

### ဗီဒီယိုဇာတ်ကား 
**ဒုတိယနှလုံးသား* (၂၀၁၆)
**အဖေ့ကျောင်း* (၂၀၁၆)
**ထီးကလေးပုံပြင်* (၂၀၁၇)

### ရုပ်သံဇာတ်လမ်းတွဲ 
**ပုဂံမြို့သူ* (၂၀၁၇)
**အချစ်ဖြင့်လွမ်းစေ* (၂၀၁၉)
**ကျောက်ဖရားမှ ဧရာဝတီသို့* (၂၀၂၂)

## ကိုးကားချက်များ 
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ကဏ္ဍ:မြန်မာ့နိုင်ငံရေး အကျဉ်းသားများ
ဆုရိဘချိ

**ဆုရိဘချိ** (擂鉢) သည် ဟင်းချက်ရာတွင်အသုံးပြုသည့် ဂျပန်လူမျိုးတို့၏ ထောင်းဆုံတစ်မျိုး ဖြစ်သည်။ ဤဆုံတွင် နှမ်းကဲ့သို့သော ပါဝင်ပစ္စည်းများကို အမှုန့် သို့မဟုတ် အနှစ်အဖြစ်ပြုလုပ်ကြသည်။ ဆုရိဘချိနှင့်အတူ အသုံးပြုသည့် ကျည်ပွေ့ကို "ဆုရိခိုဂိ" ဟုခေါ်သည်။

## ကိုးကား
ကဏ္ဍ:ဂျပန် မီးဖိုချောင်းသုံးပစ္စည်းများ
ဒေါင်း (သံတူကြောင်းကွဲ)

**ဒေါင်း **ဟူသော အမည်များမှာ
* ဒေါင်း (သရုပ်ဆောင်)
* ဒေါင်း (ငှက်) ရစ်မျိုးရင်းဝင် ငှက်မျိုးစိတ်
* ဥဒေါင်း ခေါ် မြန်မာဒေါင်း 
* အိန္ဒိယဒေါင်း
* ဒေါင်းမင်း
* ဒေါင်းလန်း
## အခြား
* ဒေါင်းမရွာ၊ စစ်ကိုင်းမြို့နယ်
* ဒေါင်းရိုးရွာ၊ ငါန်းဇွန်မြို့နယ်
* ဒေါင်းသေရွာ၊ မကွေးမြို့နယ်
* ဒေါင်းလန်းခြေထောက်
* ဒေါင်းဒင်အင်း
ရှိမဘရ၊ ကျိုတို

**ရှိမဘရ**  (嶋原) သည် ဂျပန်နိုင်ငံ၊ ကျိုတိုမြို့ရှိ ဖျော်ဖြေရေးအရပ် (ယူးခခု) ဟု သတ်မှတ်ထားခြင်းခံခဲ့ရသည့် နေရာတစ်ခု ဖြစ်သည်။ ဤနေရာကို ၁၆၄၀ ခုနှစ်တွင် တည်ထောင်ခဲ့သည်။ ၁၉၅၀ ခုနှစ်များကာလတွင် ယူးခခုအရပ်များသည် ပျောက်ကွယ်သွားခဲ့ပြီဖြစ်သော်လည်း ဂဲရှအရပ် (ဟနမချိ) အဖြစ် ဆက်လက်တည်ရှိနေကြသေးသည်။ ၁၉၇၀ ခုနှစ်မှစ၍ ရှိမဘရတွင် ဂဲရှများသည် မရှိတော့ပေ။ သို့သော် ရှိမဘရတွင် နိုင်ငံခြားခရီးသွားများကို ဆွဲဆောင်နိုင်ရန်အတွက် အိုချယ (လက်ဖက်ရည်ဆိုင်) တစ်ခုကို ဆက်လက်လည်ပတ်လျက်ရှိသည်။

## ကိုးကား
ကဏ္ဍ:ကျိုတိုမြို့ရှိ ခရီးသွားနေရာများ